Sebelum ni tutup sebab cuaca ekstrem, pulau indah ini kembali dibuka! Tak jauh pun dari Malaysia

KEPULAUAN Karimunjawa di Kabupaten Jepara, Jawa Tengah, Indonesia kembali dibuka untuk aktiviti pelancongan mulai Sabtu.

Sebelum ini ia ditutup buat sementara waktu akibat cuaca ekstrem.

Pengumuman mengenai pembukaan semula pulau peranginan itu disampaikan menerusi kenyataan oleh Badan Taman Negara Karimunjawa dan disahkan oleh Perhubungan Awam Pejabat Taman Negara (TN) Karimunjawa, Atmojo.

“Berkaitan keadaan cuaca di Perairan Kepulauan Karimunjawa yang semakin baik, Pejabat Taman Negara Karimunjawa telah membuka kembali aktiviti pelancongan di kawasan Taman Negara Karimunjawa,” kata Ketua Pejabat Taman Negara Karimunjawa, Widyastuti dalam kenyataannya pada Jumaat.

Selain itu, Kapal Ekspres Bahari dan Kapal KMP Siginjai yang digunakan untuk ke pulau itu dari Pelabuhan Jepara juga akan beroperasi seperti biasa mengikut jadual masing-masing.

ARTIKEL BERKAITAN: Nak bercuti di Perth, Australia? Jangan lupa ke Rottnest Island... Paling penting wajib selfie dengan quokka

Biarpun keadaan cuaca telah pulih, Atmojo tetap menggesa pelancong yang ingin ke Karimunjawa supaya sentiasa berwaspada dengan ramalan cuaca.

"Rayuan kepada pelancong untuk terus memantau maklumat cuaca, memantau kepastian jadual kapal, dan tentunya prosedur keselamatan untuk perjalanan di laut," kata Atmojo lagi, lapor Kompas.

Dalam pada itu, laman web Beach Addicted turut menyenaraikan kepulauan itu sebagai salah satu destinasi pelancongan terbaik di Indonesia.

Kepulauan Karimunjawa adalah kumpulan 27 pulau tropika di Laut Jawa yang digabungkan ke dalam Kabupaten Jepara di Indonesia.

Ia terletak 80 kilometer (km) utara kota Jepara di Jawa Tengah dan pelancong dinasihatkan untuk ke sana antara bulan April hingga Oktober.

Terdapat tiga pilihan untuk pergi ke Kepulauan Karimunjawa iaitu feri perlahan dari Jepara yang mengambil masa kira-kira enam jam (pilihan bajet), feri laju (pilihan jarak pertengahan) dari Jepara atau Kartini yang mengambil masa kira-kira dua jam, dan penerbangan (pilihan yang lebih mahal dan kurang kerap) dari Surabaya.

Dapatkan info dengan mudah dan pantas! Join grup Telegram mStar DI SINI

Kepulauan Karimunjawa, melancong Indonesia, pulau dekat Malaysia, pulau indah, travel Indonesia, pulau indah

Summary: <b>KEPULAUAN</b> itu mula dibuka untuk aktiviti pelancongan bermula Sabtu.

Kepulauan itu mula dibuka untuk aktiviti pelancongan bermula Sabtu. Foto: Instagram AAN_TIANLAJANU


Santai tengok sunset, lepak malam pun best! Pantai Saujana kini ceria dengan sofa angin, lebih happening

REZEKI tak pernah salah alamat.

Begitulah perjalanan hidup seorang pengusaha sofa angin di Port Dickson, Negeri Sembilan yang semakin terkenal dalam kalangan pelancong dalam dan luar negara.

Menurut Afizal Bakhtiar, 28, dia memulakan perniagaan itu kerana mahu memeriahkan Pantai Saujana, Batu 4, yang dahulunya sepi tanpa sebarang aktiviti menarik.

Bisnes sofa angin yang diusahakan Afizal mendapat sambutan ramai selepas diperkenalkan pada tahun 2017.

"Dulu pantai tu kosong dan suram. Tiada tarikan, orang hanya datang, duduk tengok laut dan terus balik. Tak ada aktiviti menarik.

"Jadi saya terfikir nak buat kelainan. Saya letak sofa angin untuk disewa. Saya bermula dengan tujuh buah sofa angin saja pada waktu itu. Modal pun tak sampai RM300.

ARTIKEL BERKAITAN: Sambutan tahun baharu di pantai sambil BBQ, macam-macam aktiviti ada! Jom ke Lexis Hibiscus Port Dickson

"Alhamdulillah, sekarang saya dah ada 150 sofa angin. Kalau tak tahu nak lepak di mana, boleh datang ke Pantai Saujana," ujarnya kepada mStar.

Afizal memulakan perniagaan itu dengan tujuh buah sofa angin pada tahun 2017.

Menurut Afizal, dia berniaga setiap hari kecuali pada hari hujan dan hanya mengenakan bayaran serendah RM5 untuk sewaan sofa angin selama sejam.

Untuk hari biasa, operasi perniagaan itu dimulakan pada jam 5.30 petang dan berakhir pada pukul 2 atau 3 pagi.

Pada hari minggu pula, Afizal akan melanjutkan operasi perniagaannya sehingga 5.30 pagi.

Suasana meriah pada waktu malam di Pantai Saujana.

Lebih menarik, dia juga menawarkan sofa angin percuma untuk ibu mengandung yang berkunjung ke pantai peranginan itu.

Bercerita mengenai perjalanannya, Afizal berkata dia hampir berputus asa, namun tetap meneruskan perniagaan demi isteri dan dua anaknya.

Dia juga sempat menitipkan ucapan terima kasih buat semua pelancong yang banyak memberi sokongan terhadap perniagaannya selama ini.

Operasi perniagaan itu dilanjutkan sehingga 5.30 pagi pada hujung minggu,

"Kalau di Port Dickson, ramai yang suka ke Teluk Kemang. Tapi di sana sampai petang je, malam dah tak ada. Jadi, saya cuba fokus untuk tarikan waktu malam di Pantai Saujana.

"Dulu memang mencabar, orang tak datang sangat, orang pun tak kenal. Faktor hujan lagi. Memang susah, saya pernah rasa nak putus asa. Bila kenang anak dan isteri, saya teruskan juga sampai orang kenal.

"Sekarang rasa macam dah terbalas. Alhamdulillah, Pantai Saujana semakin meriah dan dikenali. Sekarang bukan hanya ada sofa angin, permainan lain serta food truck pun ada.

Panorana matahari terbenam yang menjadi tarikan utama.

"Ribuan terima kasih sebab ramai yang datang beri sokongan. Bermula dari kosong, sekarang makin ramai orang datang," ujarnya yang aktif membuat promosi sofa angin menerusi aplikasi TikTok.

Selain aktiviti lepak waktu malam yang semakin popular, Pantai Saujana turut menawarkan panorama indah ketika matahari terbenam pada waktu senja.

Lambakan sofa angin warna-warni di atas pasir pantai yang memutih juga pastinya cukup 'insta-worthy untuk diabadikan menerusi foto di media sosial anda!

Dapatkan info dengan mudah dan pantas! Join grup Telegram mStar DI SINI

Pantai Saujana, Port Dickson, sofa angin PD, sewa sofa angin, menarik PD, sunset PD, menarik PD

Summary: <b>SOFA</b> angin itu disewakan pada harga serendah RM5 sejam dan percuma buat ibu hamil.

Sofa angin disewakan pada harga serendah RM5 sejam dan percuma buat ibu hamil.


Tekak nak makan croissant apabila sampai luar negara, sedap lain macam katanya... Tapi hati-hati dengan pastri gelatin babi

HIDANGAN pastri popular, croissant semakin mendapat tempat dalam kalangan rakyat Malaysia.

Selain mencuba croissant keluaran tempatan, ada dalam kalangan rakyat kita yang turut 'memburu' keenakan pastri itu tatkala mereka bercuti ke luar negara.

Baru-baru ini, laman TikTok Halal NYC turut berkongsi kekecewaan mereka saat mendapat perkhabaran bahawa croissant yang mahu dicuba mereka mengandungi bahan yang tidak halal.

"Beratur dalam barisan lebih sejam dan baru tahu bahawa croissant ini mengandungi gelatin babi.

"Penghargaan buat kakitangan kedai yang memaklumkan hal itu selepas melihat rakan saya yang memakai hijab. Ini hanya pesanan khidmat masyarakat buat golongan Muslim," tulis pengendali TikTok itu.

Untuk rekod, Halal NYC merupakan laman sosial yang memfokuskan content berkaitan makanan halal, khususnya di sekitar Kota New York.

Croissant merupakan salah satu pastri kegemaran rakyat Malaysia.

Biarpun berlaku jauh di Amerika Syarikat (AS), video tersebut tetap mendapat perhatian rakyat Malaysia yang turut membincangkan topik itu menerusi laman Twitter.

"Cari benda halal ni satu kewajipan untuk kita, kalau ke luar negara mungkin agak sukar sebab tu ada sedikit keringanan. Tapi atas kita punya kesedaran juga la. Kalau rasa was-was elakkan.

"Apaila selalu tengok food documentaries, vlog atau Masterchef, tahu lah betapa banyaknya pastries yang guna ingredients pork ni. Minyak pun kadang pakai lemak babi nak bagi lebih rasa or lebih flaky, fluffy.

"Kenapa saya selalu tengok orang Melayu seronok makan pastri ketika mereka di luar negara? Seolah-olah semua pastri guna bahan yang halal.

"Disebabkan ramai yang tertanya-tanya dan ada yang salah faham tentang gelatin, nak clarify yang gelatin ada yang halal version dan kebanyakan yang ada di market Malaysia adalah halal. Selain pork gelatin, kita ada beef and fish gelatin. Beef and fish gelatin halal," tulis beberapa netizen.

Sebagai umat Islam, kita disarankan agar mengelakkan sesuatu yang was-was atau syubhah, sebaliknya carilah sumber makanan yang diyakini halal walau di mana jua kita berada.

Dapatkan info dengan mudah dan pantas! Join grup Telegram mStar DI SINI

croissant gelatin babi, croissant tak halal, makanan ketika bercuti, croissant viral

Summary: <b>ORANG</b> ramai dinasihat agar berhati-hati dalam memilih pastri, khsusunya di luar negara.

Orang ramai dinasihat agar berhati-hati dalam memilih pastri, khsusunya di luar negara.


Ingat seronok ke kena ‘sidai’ di airport? Pelanggan berhak dapat 3 pampasan ini jika penerbangan tunda, batal

CUBA bayangkan sekiranya penerbangan anda ditunda atau dibatalkan.

Lebih teruk jika anda sudah sampai ke lapangan terbang dan berada dalam mood gembira untuk berangkat ke destinasi masing-masing.

Selain rasa marah dan kecewa, kita juga pasti mahu mendapatkan keadilan sewajarnya atas kelewatan atau pembatalan yang berlaku.

Menurut Suruhanjaya Penerbangan Malaysia, anda berhak menuntut pampasan sekiranya berada dalam situasi tidak diingini itu.

Ketahui hak anda sebagai pengguna sekiranya penerbangan dibatalkan atau ditunda.

Namun, ia juga bergantung kepada punca penundaan atau pembatalan dan pengguna boleh menuntut pampasan seperti berikut:

1. Jika penerbangan ditunda dua jam atau lebih, pengguna berhak menuntut pampasan dari segi makanan, penggilan telefon dan akses internet.

2. Sekiranya penerbangan ditunda lima jam atau lebih, anda boleh menuntut pampasan berbentuk hotel dan pengangkutan.

3. Bagi penerbangan yang dibatalkan, pengguna boleh menuntut pembayaran balik secara penuh atau secara penerbangan alternatif.

ARTIKEL BERKAITAN: [V] Penumpang mengamuk, hilang sabar penerbangan ‘delay’ 8 jam! Kesian warga emas tak makan ubat, dah check-in bagasi

Menurut suruhanjaya itu lagi, pengecualian pampasan hanya berlaku dalam keadaan yang tidak dapat dijangka oleh syarikat penerbangan yang melibatkan risiko keselamatan atau cuaca ekstrem.

Pengguna juga disarankan untuk membuat aduan kepada syarikat penerbangan yang berkenaan bagi sebarang tuntutan pampasan atau layari http://mavcom.my untuk maklumat lanjut.

Pada 24 Disember lalu, mStar turut melaporkan kes tular apabila penumpang mengamuk di Lapangan Terbang Antarabangsa Kuala Lumpur (KLIA) selepas penerbangan mereka ditunda selama lapan jam.

Kekecohan itu turut mendapat perhatian Menteri Pengangkutan, Anthony Loke yang mengarahkan syarikat penerbangan terlibat menghubungi pelanggan untuk memohon maaf.

Dapatkan info dengan mudah dan pantas! Join grup Telegram mStar DI SINI

pampasan, penerbangan delay, viral flight delay, penerbangan tunda, hak pengguna

Summary: <b>PELANGGAN</b> berhak menuntut pampasan sekiranya penerbangan ditunda atau dibatalkan.

Pelanggan berhak menuntut pampasan sekiranya penerbangan ditunda atau dibatalkan.


Udang viral di Pantai Penarik RM10 je! Memang puas hati makan seafood celup tepung di Terengganu

SEBUT sahaja mengenai Terengganu, pasti ramai yang terbayang akan keindahan pantai dan pulau di negeri itu.

Selain menikmati panorama yang mendamaikan jiwa, Terengganu juga dianggap sebagai syurga makanan di Pantai Timur yang menjadi tarikan utamanya.

Jika berkesempatan ke Pantai Penarik di daerah Setiu, mata anda pastinya akan 'dijamu' dengan deretan kedai serta restoran di pesisir laut yang popular dengan menu celup tepung.

Selain makanan yang enak, anda juga dapat menikmati panorama indah di restoran itu

Antara restoran yang berbaloi untuk dikujungi tentunya Mr Celup Tepung Station (MCTS) yang dibuka setiap hari kecuali Rabu, bermula 9 pagi sehingga 8 malam.

Restoran yang pernah dikunjungi beberapa selebriti tempatan seperti Azwan Ali, Nadia Brian dan Iqbal Zulkefli itu menawarkan aneka makanan laut yang digoreng secara celup tepung, keropok lekor, nasi air, mi sup, air batu campur (ABC) coconut shake dan macam-macam lagi.

Pengunjung boleh bergambar kenang-kenangan di atas platform kayu yang berlatarbelakangkan panorama laut.

Paling menarik, MCTS yang terletak betul-betul di tepi pantai turut menyediakan menu udang viral RM10 yang mana harganya sangat berpatutan, sesuai untuk mereka yang kurang berkemampuan.

Selain udang celup tepung, anda juga boleh memilih menu lain seperti sotong, ikan, ketam, bebola dan sebagainya yang dimasak segar sepanjang masa.

Aneka seafood celup tepung yang segar dan menyelerakan.

Sambil menjamu selera, jiwa anda pastinya tenang tatkala disapa bayu laut dan mendengar hempasan ombak di pasir pantai.

Ruangnya cukup luas, jika tidak muat untuk duduk di dalam atau di luar kedai, anda juga boleh memilih untuk makan di atas pondok dua tingkat di hadapan premis itu.

Terdapat sebuah kedai menjual permainan dan layang-layang bersebelahan restoran itu.

Kedai itu turut menyediakan buaian serta platform kayu ala-ala jeti untuk anda merakam gambar kenang-kenangan di sana.

Jika membawa anak kecil, anda juga boleh berbelanja di sebuah kedai yang menjual aneka permainan serta layang-layang, bersebelahan restoran itu.

Jangan lupa lawati Instagram mereka untuk maklumat lebih lanjut.

Dapatkan info dengan mudah dan pantas! Join grup Telegram mStar DI SINI

Mr Celup Tepung Seafood, celup tepung Terengganu, Pantai Penarik, kedai makan viral Terengganu

Summary: <b>SELAIN</b> makanan yang enak, anda juga dapat menikmati panorama indah di restoran itu.

Menu udang viral RM10 serta minuman coconut shake pasti membuka selera.


Kontraktor suruh roboh, tapi pemilik berkeras ubah suai rumah usang jadi inap desa... Verandah & Loft di Teluk Intan memang wow!

BERUBAH 360 darjah.

Begitulah yang dapat digambarkan mengenai transformasi sebuah rumah usang di Teluk Intan, Perak yang kini dibuka sebagai inap desa, dikenali sebagai Verandah & Loft.

Menurut pemiliknya iaitu Dr Firdaus Azmi, dia pernah diminta supaya merobohkan rumah usang itu, namun menolak idea berkenaan dan memulakan proses ubah suai pada Mei lalu.

"Sebenarnya ramai kontraktor yang saya jumpa beri cadangan untuk robohkan rumah ini, buat yang baharu. Tetapi sebab sangat sayangkan reka bentuk rumah ini yang unik dengan beranda, jadi saya buat keputusan untuk kekalkan.

Suasana santai yang menjanjikan ketenangan buat pengunjung inap desa itu.

"Rumah ini status rumah usang, terletak di sebelah rumah saya. Jadi perlahan lahan saya pujuk untuk owner pindah milik untuk saya pulihara. Jika lihat struktur rumah ni, nampak macam reka bentuk rumah Melayu Champa," ujarnya.

Bercerita lanjut, Dr Firdaus berkata proses transformasi rumah itu memakan belanja kira-kira RM150,000, namun dia kagum dengan hasil akhir yang berjaya direalisasikan.

Paling mencabar tentunya proses pembinaan kolam renang kerana ruangan sempit serta cuaca yang tidak menentu ketika proses ubah suai dijalankan.

Struktur usang ini melalui proses ubah suai pada Mei lalu.

"Kos keseluruhan mencecah RM150,000. Kos meningkat 100 peratus daripada perancangan asal, sebab banyak tambahan lain termasuk kolam renang. Perancangan asal hanya RM70,000.

"Perasaan saya sendiri sangat puas dan lega kerana apa yang dirancang menjadi kenyataan walau terlalu banyak cabaran dan dugaan untuk projek gila ini.

ARTIKEL BERKAITAN: Ada bermacam aktiviti, ketenangannya luar biasa! Inilah dia 6 homestay yang anda patut cuba untuk hilangkan stres

"Cabaran utama adalah pembinaan kolam sebab tanah di kawasan sangat berair dan kawasan yang sempit untuk jentera masuk. Masuk pula musim hujan menyebabkan air bertakung dan berlumpur," ujarnya.

Mengenai proses ubah suai, Dr Firdaus berkata sebahagian lantai tingkat atas dibuka untuk menjadikan rumah itu berkonsep siling tinggi, sekali gus dapat meningkatkan pengudaraan.

"Kayu kayu reput diganti dan tingkap tingkap ditukar dengan tingkap cermin untuk meningkatkan pencahayaan semulajadi.

Inap desa ini menawarkan promosi pembukaan sehingga Februari 2023.

"Masuk segmen dekorasi, rujukan utama adalah dari Pintrest sambil berangan. Ya berangan itu sangat penting tuan puan. Konsep rumah adalah bohemian Scandinavian.

"Taman-taman di luar hanya guna kaktus sebagai penyeri sebab malas nak maintaince. Inspirasi daripada Pintrest juga.

"Setelah enam ke tujuh bulan bertungkus lumus, akhirnya siap sepenuhnya. Stres dan sangat penat tapi hasilnya sangat memuaskan," ujarnya lagi.

Sempena pembukaan inap desa itu, Dr Firdaus turut mengumumkan harga promosi istimewa sehingga Februari depan dan untuk maklumat lanjut, lawati Facebook rasmi Verandah & Loft.

Dapatkan info dengan mudah dan pantas! Join grup Telegram mStar DI SINI

inap desa Teluk Intan, homestay cantik, Verandan & Loft, ubah rumah usang

Summary: <b>PROSES</b> transformasi rumah usang itu bermula pada Mei lalu.

Rumah usang yang berjaya diubah suai menjadi sebuah inap desa di Teluk Intan.


Pagar penuh coli lokasi pelancongan unik New Zealand... Tradisi berterusan kononnya cari pasangan hidup

ANDA mungkin pernah melihat perkongsian gambar di internet memaparkan begitu banyak coli digantung di pagar.

Bukan satu atau dua, tetapi beribu-ribu coli tergantung di pagar tersebut.

Melihat gambar tersebut, sudah semestinya banyak persoalan muncul di minda, seperti di manakah lokasinya, mengapa orang menggantung coli, mengapa tradisi itu berlaku dan pelbagai soalan yang menerjah fikiran.

Di manakah pagar ini?

Untuk pengetahuan anda, pagar yang sarat dengan coli tergantung itu terletak di Cardona, New Zealand.

Tempat tersebut terkenal di seluruh dunia kerana pakaian dalam wanita.

Kini ia telah menjadi salah satu destinasi pelancongan utama di New Zealand dan pelancong pasti tidak ketinggalan untuk ke Cardona bagi melihat sendiri pemandangan tersebut.

ARTIKEL BERKAITAN: Alang-alang ke Korea Selatan apa kata terus ke Busan! Ini 14 lokasi best yang boleh anda kunjungi

Dikhabarkan juga bahawa kebanyakan pelancong wanita yang datang ke lokasi itu turut meneruskan 'tradisi' dengan menggantung coli mereka.

Tidak kurang juga ramai pengunjung menjadikannya salah satu port wajib bergambar!

Deretan coli yang digantung pada pagar di Cardona.

Asal usul kisah coli digantung

Terdapat pelbagai versi cerita mengenai asal usul mengapa coli digantung di pagar tersebut.

Antaranya, ia disebabkan trend di mana apabila ada wanita yang menggantung coli, pelancong wanita lain turut melakukan perkara yang sama.

Selain itu, ia dikhabarkan sebagai simbol kebebasan.

Pada masa yang sama, dikatakan ia adalah sebagai tanda sokongan untuk pesakit kanser payudara. Ini kerana di sini, sumbangan juga diambil untuk kebajikan pesakit kanser payudara.

Secara kebetulan, pemilik properti di pagar ini juga bekerja untuk pertubuhan kebajikan kanser payudara.

Ada juga kisah mengatakan wanita yang menggantung coli mereka di sini akan mendapat pasangan hidup.

Disebabkan itu, ramai wanita turut melakukannya.

Bilakah tradisi ini bermula?

Menurut laman web New Zealand, pada mulanya hanya empat coli yang digantung pada sekitar penghujung tahun 1998.

Beberapa bulan kemudian, bilangan coli meningkat kepada lebih daripada 60 helai.

Jumlah kian bertambah dan kini beribu-ribu coli tergantung di pagar tersebut.

Malah pagar itu kemudian dibuat lebih panjang agar pelancong wanita tetap meneruskan 'tradisi' tersebut. - Newsncr

Dapatkan info dengan mudah dan pantas! Join grup Telegram mStar DI SINI

Cardona, New Zealand, bra tergantung, pagar bra, travel

Summary: <b>PADA</b> mulanya hanya empat coli yang digantung sebelum jumlah itu bertambah.

Cardona menjadi tumpuan ramai kerana 'keunikan' salah satu lokasi tarikan pelancongannya.


Bosan asyik bercuti di tempat sama? Terokai 7 ‘hidden gem’ ini yang tak ramai tahu

BOSAN asyik berkunjung ke destinasi yang sama untuk bercuti?

Mahu bercuti ke luar negara, tapi bajet pula tidak mengizinkan kerana perbelanjaan pastinya tinggi.

Pada masa sama, lokasi tumpuan dan popular juga dirasakan sudah puas dikunjungi.

Tapi adakah anda begitu yakin sudah meneroka dan menjejakkan kaki ke serata Malaysia?

Jika tidak, apa kata anda mengisi percutian anda dengan melawati beberapa ‘hidden gem’ ini.

Tasik Pepsi Blue menjadi tarikan baharu di Terengganu. - Penang Foodie

1. Tasik Pepsi Blue

Sekali pandang, ia kelihatan seperti kolam biru kerana dikelilingi bukit manakala airnya berwarna biru kehijauan. Ada juga yang menyamakannya dengan Kawah Putih di Bandung, Indonesia iaitu tasik semula jadi yang terhasil daripada letusan gunung berapi.

Untuk pengetahuan anda, lokasi menarik yang terhasil daripada aktiviti melombong emas suatu masa dahulu, akan dibangunkan kerajaan negeri dan diperkenalkan kepada pelancong luar.

Bagi anda yang mahu menikmati panorama indah ini, hanya perlu melakukan aktiviti 'jungle tracking' kira-kira lima hingga 10 minit sahaja.

Lokasi: Mukim Rusila, Kuala Terengganu, Terengganu.

Muzium Tentera Darat yang terbesar di Malaysia. – Laman sesawang MPPD

2. Muzium Tentera Darat

Melihat aset-aset dan jentera yang digunakan Angkatan Tentera Malaysia (ATM) sudah pasti mengujakan sesiapa sahaja. Selain dapat membangkitkan semangat patriotik dalam diri, anda juga boleh mengetahui nama serta fungsi kesemuanya.

Apa yang lebih menarik adalah terdapat terowong bawah tanah di sini dan anda boleh melaluinya dengan merasai sendiri pengalaman ala tentera.

Pengunjung berpeluang menyusuri terowong bawah tanah. - Instagram N9tourism

Muzium Tentera Darat ini juga merupakan muzium tentera yang terbesar di Malaysia dan setanding dengan muzium-muzium tentera di luar negara berdasarkan kelengkapan infrastruktur serta bahan pengisian yang dipamerkan.

Menurut laman sesawang Majlis Perbandaran Port Dickson (MPPD), penubuhannya diilhamkan oleh Panglima Tentera Darat (PTD), Jeneral Tan Sri Md Hashim Hussein.

Lokasi: Batu 4, berdekatan Pusat Latihan Asas Tentera Darat, Negeri Sembilan.

Aki's Gallery merupakan lokasi wajib dilawati di Lenggong. - Instagram TourismPerak

3. Aki's Gallery

Galeri ini milik Lukhman Mahmud atau lebih dikenali sebagai Aki Aji. Difahamkan, beliau telah mengumpul pelbagai barangan antik dan sejarah yang berusia lebih 15 tahun.

Sekurang-kurangnya 500 koleksi dipamerkan dan kesemuanya pasti mengembalikan nostalgia zaman dahulu.

Peralatan lama yang digunakan untuk memproses getah turut dipamerkan. - Instagram TourismPerak

Koleksi pameran di galeri ini merangkumi banyak aspek kehidupan Melayu dan kampung. Ia terdiri daripada pelbagai barangan tradisional yang digunakan dalam kehidupan seharian termasuk untuk penanaman padi, perkahwinan, wang lama mahupun senjata tradisional.

Lokasi: Kampung Chepor, Lenggong Perak.

Perkampungan 'tersembunyi' di Pulau Ketam begitu mendamaikan. - Instagram Discover Selangor

4. Pulau Ketam

Pulau Ketam, Selangor merupakan salah satu lokasi menarik yang harus anda kunjungi sekiranya berada berdekatan dengan Pelabuhan Klang.

Mungkin ramai yang tidak menyedari bahawa perkampungan ini telah wujud sejak 1880 dan masyarakatnya terdiri daripada nelayan berbangsa Cina.

Untuk berkunjung ke lokasi ini, anda perlu menaiki bot laju atau feri dari Jeti Pelabuhan Klang.

Bagi mereka yang ingin merasai kehidupan sebagai nelayan, apa kata anda meluangkan masa beberapa hari di sini dan menikmati kehidupan yang begitu mendamaikan.

Jangan lepaskan peluang merakam setiap aktiviti yang dilakukan, pastinya menjadi kenangan terindah.

Lokasi: Perkampungan nelayan, Pulau Ketam, Selangor.

Dinding gua berwarna hijau jade menjadikan Gua Silabur unik dan menarik. - Traworld

5. Gua Silabur@Jade Cave

Apa kata anda kosongkan fikiran terlebih dahulu kerana Gua Silabur di Tebakang, Serian Sarawak ini bukan sekadar gua seperti yang anda sangkakan.

Jika anda pertama kali menjejakkan kawasan ini, pasti anda akan terpukau dengan keindahan alam semula jadi yang begitu mengasyikkan kerana gua ini bersinar kehijauan seperti batu jed.

Perjalanan keseluruhan mengambil masa lebih kurang 1 jam 30 minit kerana perlu menelusuri kebun sawit dan kawasan datar hutan. Pun begitu, tempoh perjalanan adalah bergantung kepada kelajuan dan stamina si pendaki.

Tapi percayalah, ternyata segala penat lelah anda sangat berbaloi melihat keindahan alam semula jadi di sini.

Lokasi: Kampung Lobang Batu, Serian

Teratak Simpul turut dilengkapi dengan fasiliti yang memudahkan pengunjung – Instagram KedahTourism

6. Teratak Simpul

Jika anda suka beriadah, berkelah sambil mandi-manda bersama keluarga, Teratak Simpul yang terletak di Baling, Kedah ini mejadi lokasi terbaik untuk dikunjungi.

Merupakan sebuah campsite, lokasi istimewa ini terletak lebih kurang 30 minit perjalanan dari pekan Baling dan ia merupakan kawasan terpencil yang sunyi.

Selain dapat merasai suasana yang nyaman seperti berada dalam dusun tua, anda juga boleh mandi di sungai kerana airnya sangat jernih, sejuk dan menyegarkan.

Berkhemah dengan suasana desiran air sungai pasti menenangkan - Instagram KedahTourism

Lebih menarik apabila anda boleh memasang khemah mahupun menyewa pondok yang disediakan dengan harga-harga tertentu. Fasiliti seperti surau dan tandas turut disediakan.

Bagaimanapun, buat anda yang hendak berkelah dan menyewa pondok, tempoh untuk berada di situ bermula pukul 9.30 pagi sehingga 6 petang sahaja.

Bagi mereka yang mahu bermalam, bolehlah memasang khemah.

Dah alang-alang berada di Teratak Simpul, kenapa tidak singgah ke Terowong Komunis Weng yang terletak berdekatan, tentunya berbaloi.

Lokasi: Kampung Weng Dalam, Baling, Kedah.

Pengalaman menginap di chalet Istana Sangkut yang mengagumkan. - TourismKelantan

7. Istana Sangkut

Merupakan kawasan penginapan di dalam dusun, chalet yang dibina di sini mempunyai bentuk unik dan menarik.

Apa yang menjadi tumpuan selain binaan yang comel adalah nama yang digunakan bagi setiap chalet tersebut berdasarkan filem Allahyarham Tan Sri P Ramlee. Malah papan tanda 'Istana Sangkut' juga ditulis menggunakan arang seperti filem Do Re Mi, ternyata sungguh klasik!

Binaan chalet bukan sahaja unik tetapi memberi keselesaan kepada pengunjung. – Tourism Kelantan

Apabila berada di sini, anda boleh melakukan pelbagai aktiviti 'outdoor' antaranya jungle tracking, flying fox dan water crossing. Selain menikmati keindahan air terjun, anda juga boleh merasainya sendiri dengan mandi-manda sambil berkelah.

Lokasi: Kampung Chatel, Lata Rek, Laloh, Kelantan.

Tentunya lokasi-lokasi menarik ini menjadi pilihan anda untuk bercuti. Apa tunggu lagi? Terokailah beberapa kawasan baharu yang pastinya memberi pengalaman terbaik buat anda.

Anda bukan sahaja dapat merakam setiap memori dan kenangan terindah yang dicipta di sini, malah anda juga boleh berkongsinya di laman sosial anda.

Pastinya kunjungan anda ke lokasi-lokasi ini dicemburui dan menarik perhatian mereka yang lain untuk turut menikmati keindahan ‘hidden gem’ ini.

Dapatkan info dengan mudah dan pantas! Join grup Telegram mStar DI SINI

travel lokal, hidden gem Malaysia, cuti-cuti Malaysia, Tourism Malaysia, pelancongan, destinasi menarik, mStarklik22

Summary: <b>MALAYSIA</b> mempunyai pelbagai destinasi menarik yang boleh diterokai.


Masak bukan lagi masalah! Briyani, bihun Jasmine kini boleh disediakan kurang dari 30 minit... mudah dan sedap

SIBUK dengan tugas di pejabat kadang kala membuatkan seseorang tidak mempunyai masa untuk memasak.

Walaupun ada kalanya teringin untuk menikmati hidangan atau menu tertentu, tetapi ia terpaksa 'dikuburkan' sahaja kerana kekangan masa, tenaga, kemahiran dan sebagainya.

Namun dengan adanya banyak produk segera di pasaran, ia umpama menjadi penyelamat kepada semua situasi.

Terbaharu, syarikat pengeluar beras terkemuka di Malaysia, Jasmine Food Corporation Sdn Bhd (Jasmine) memperkenalkan dua rangkaian produk segera terdiri daripada Jasmine XXL Bihun Segera dan Jasmine PusaCream EZ Briyani Meals.

Ini merupakan produk pertama yang berasaskan makanan segera selain produk 'tradisi' Jasmine iaitu beras dan bihun tradisional.

Menurut Ketua Pegawai Eksekutif Jasmine, Lim Swee Keat, rangkaian produk baharu itu dihasilkan untuk memenuhi keperluan semasa dan gaya hidup pengguna.

"Beras Jasmine telah menjadi makanan ruji dalam isi rumah Malaysia selama lebih 60 tahun.

"Memandangkan pilihan dan cita rasa pengguna semakin berkembang, kami ingin menawarkan produk baharu yang sesuai dengan gaya hidup mereka," katanya ketika majlis pelancaran produk baharu Jasmine, di Serai@Paradigm, Petaling Jaya pada Khamis.

ARTIKEL BERKAITAN: Sepang syurga makanan... 6 lokasi ini pasti buka selera anda, rugi tak singgah!

Bagi Jasmine XXL Bihun Segera, ia tampil dengan dua pilihan perisa asli iaitu Sup Ayam dan Kari Putih Pulau Pinang.

"Datang dalam hidangan yang lebih besar berbanding jenama lain, satu pek sudah cukup untuk memuaskan rasa lapar anda," ujar Swee Keat.

Sementara itu, Jasmine PusaCream EZ Briyani Meals pula merupakan produk sedia untuk dimasak yang didatangkan dengan 400 gram beras PusaCream Basmathi, pes briyani untuk nasi, dan pes Ayam Masak Merah atau Kari Ayam.

Pengguna hanya perlu menambah ayam dan hidangan yang sihat, cukup untuk dinikmati empat hingga lima orang dan mampu disiapkan dalam masa 30 minit! Begitu mudah, bukan?

Kedua-dua produk baharu ini boleh didapati di kebanyakan pasar raya di Semenanjung Malaysia dan dalam talian melalui e-kedai rasmi Jasmine di Shopee dan Lazada.

Jasmine XXL Bihun Segera dijual pada harga RM8 hingga RM13 manakala Jasmine PusaCream EZ Briyani Meals dijual pada harga RM28 hingga RM32.

Tambah Swee Keat, Jasmine mensasarkan jualan sebanyak 100,000 pek bagi kedua-dua produk ini tahun hadapan.

Dapatkan info dengan mudah dan pantas! Join grup Telegram mStar DI SINI

Jasmine, produk segera,  Jasmine XXL Bihun Segera, Jasmine PusaCream EZ Briyani Meals, Lim Swee Keat

Summary: <b>PELANCARAN</b> dua produk baharu ini merupakan produk pertama yang berasaskan produk makanan segera selain produk 'tradisi' Jasmine iaitu beras dan bihun tradisional.

{\"image_path\":\"uploads\\/images\\/2022\\/12\\/16\\/1864998.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":830,\\\"image_original_height\\\":595,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Aktor, Datuk Jalaluddin Hassan selaku Duta Jasmine melakukan demonstrasi memasak produk yang baru dilancarkan. \",\"image_count\":1}


Mood cuti akhir tahun kembali, ke mana kita? Ini 3 destinasi menarik anda wajib travel!

CUTI akhir tahun kembali! Pastinya anda tercari-cari destinasi percutian dan tempat-tempat menarik sebagai pilihan untuk melancong.

Tak kisahlah ke mana pun, tapi mood bercuti bersama keluarga mahupun teman-teman membuatkan anda cukup teruja untuk bawa pasport dan bagasi.

Tahu nak travel ke mana? Jom mStar pilih 3 destinasi menarik yang anda wajib pergi.

1. Tokyo, Jepun

Konnichiwa! Bagi anda yang ingin merasai pengalaman bermain salji, Jepun sangat sesuai untuk dikunjungi.

Malah, ibu negaranya Tokyo tersedia menyajikan pelbagai lokasi menarik untuk dijelajah, nak berjalan kaki saja pun boleh!

Pastikan lokasi tumpuan seperti Imperial Palace Tokyo (Istana Diraja), Asakusa dan Kuil Senso-ji, Muzium Alam Semulajadi dan Sains Tokyo dimasukkan dalam senarai.

Paling best adalah Taman Ueno kerana ada 15 lokasi menarik di sekitarnya yang boleh anda lawati seperti Shitamachi Museum yang mana budaya masyarakat dahulu diketengahkan atau Ueno Izayaka-machi yang menyerlahkan suasana restoran kaki lima.

Kaki shopping jangan lepaskan peluang ke Ginza Six kerana di sini terdapat kira-kira 214 jenama untuk pakaian, seni, kosmetik dan bermacam-macam lagi.

Chatuchak Market menempatkan lebih 8,000 gerai.

2. Bangkok, Thailand

Sawadee-ka! Bangkok antara destinasi pilihan rakyat Malaysia kerana kos penginapan dan pengangkutan ke sana lebih murah. Boleh saja naik keretapi dari sempadan Padang Besar, Perlis.

Terkenal dengan jolokan bandar tidak pernah sunyi meskipun pada waktu malam, pelbagai aktiviti menarik boleh dilakukan di sini.

Selain melihat binaan unik kuil seperti Wat Pho, anda boleh menyusuri Chatuchak Market yang menghimpunkan lebih 8,000 gerai, menjadikannya salah satu pasar jalanan terbesar di dunia.

Sungai Chao Phraya yang popular dengan gelaran 'Venice Timur' juga wajib dikunjungi, di samping Taman Botanikal Tropikal Nong Nooch.

Masjid Sultan Omar Ali Saifuddin antara tarikan memukau di Brunei.

3. Brunei

Psstt... walaupun Brunei adalah antara negara terkecil dan berada di Kepulauan Borneo, namun sebenarnya banyak lokasi menarik yang boleh anda kunjungi.

Negara ini juga terkenal dengan pantai dan hutan hujan biodiversenya yang kebanyakannya masih dilindungi dalam rizab.

Jika anda berkunjung ke sini, jangan lupa singgah di Pekan Tutong, Kuala Belait, Pasar Malam Gadong, Hutan Simpan Labi atau Jerudong Park.

Bukan itu sahaja, melawati setiap pantainya juga menjanjikan panorama yang memukau!

Memandangkan tempat beribadat sering menjadi tumpuan rakyat Malaysia ketika melancong, Masjid Sultan Omar Ali Saifuddin juga wajib dijejaki ya! Menjadi mercu tanda, ia merupakan masjid tercantik di Asia Pasifik malah kubah utamanya diperbuat daripada emas tulen.

Insurans perjalanan penting untuk pengembara.

Dalam keterujaan dan keseronokan travel, anda juga perlu membuat persediaan bagi menghadapi sesuatu yang tidak diingini termasuklah insurans perjalanan.

Jatuh sakit

Siapa yang tidak teruja untuk mendaki bukit atau gunung? Tapi anda boleh jatuh sakit akibat keletihan atau tempoh perjalanan yang lama ketika mendaki. Bayangkan jika anda dimasukkan ke hospital untuk menerima rawatan. Berapa kos yang perlu anda tampung?

Kecederaan

Paragliding menawarkan pengalaman berharga selain dapat melihat pemandangan yang memukau ketika berada di ruang udara. Namun, malang tidak berbau apabila terjatuh ketika melakukan aktiviti paragliding. Kemungkinan kecederaan boleh berlaku seperti bengkak atau patah kaki dan memerlukan rawatan di hospital.

Terdedah kepada risiko

Buku merah (pasport) dan wang semestinya penting setiap kali bercuti di luar negara. Tapi paling membimbangkan apabila berlaku kehilangan atau kecurian seperti pasport dan dompet. Pastinya boleh merosakkan percutian anda. Walau bagaimanapun, tuntutan untuk kehilangan dokumen perjalanan dan kecurian wang boleh dilakukan dengan insurans perjalanan.

Ternyata perlindungan perjalanan amat penting buat anda, keluarga dan teman-teman.

Travel Cover yang boleh didapati dalam aplikasi Grab superapp merupakan pilihan terbaik. Ia bukan sahaja menawarkan insurans perjalanan mampu milik pada nilai hebat, pakej yang disediakan juga bersifat komprehensif serta memenuhi keperluan anda sebagai penjelajah.

Nikmati percutian tanpa rasa bimbang dengan perlindungan perjalanan Travel Cover menerusi Grab Superapp.

· Dapatkan sebut harga dengan mudah dan pantas.

· Perlindungan Perjalanan meliputi seluruh dunia kecuali Cuba.

· Harga bermula RM3* sehari sahaja.

· Boleh membeli perlindungan untuk satu hari atau lebih.

· Perlindungan komprehensif sehingga RM300,000, termasuk perubatan di luar negara, perubahan jadual, kehilangan bagasi dan harta peribadi, kematian akibat kemalangan dan lain-lain.

· Perlindungan termasuk kes berkaitan Covid-19.

Promosi masa terhad iaitu bermula sekarang sehingga 31 Disember 2022.

· Nikmati diskaun ke lapangan terbang sehingga RM10.

· Dengan perbelanjaan minimum RM35 untuk Travel Cover, anda boleh mendapatkan baucar perjalanan lapangan terbang RM10.

· Dengan perbelanjaan minimum RM20 untuk Travel Cover, anda boleh mendapatkan baucar perjalanan lapangan terbang RM5.

Maklumat lanjut mengenai Travel Cover menerusi Grab superapp, boleh layari grb.to/3E3zXRC

Dapatkan info dengan mudah dan pantas! Join grup Telegram mStar DI SINI

kaki travel, insurans perjalanan, tempat menarik, travel, destinasi percutian, melancong, Grab Insure, Grab SuperApp, mstarklik2

Summary: <b>NIKMATI</b> percutian tanpa rasa bimbang dengan perlindungan perjalanan Travel Cover menerusi Grab Superapp.

Taman Ueno bukan sahaja cantik tetapi menjadi tarikan ramai pengunjung.


Makan ayam puas-puas! Rebut promosi 3 KFC Snack Plate dengan harga RM33

BERITA baik untuk penggemar ayam goreng KFC.

KFC bakal mengembalikan semula Promosi tiga KFC Snack Plate dengan harga RM33!

Promosi ini hanya berlangsung selama tiga hari dari 12 hingga 14 Disember 2022, 10 pagi hingga 10 malam, melalui KFC Self Collect di aplikasi KFC atau di laman www.KFC.com.my.

Pelanggan bakal menikmati tiga Snack Plate yang mengandungi sejumlah enam ayam Original atau Hot & Spicy, tiga Kentang Putar (4oz), tiga Coleslaw (4oz), dan tiga roti butterscotch.

Menurut Ketua Pegawai Pemasaran KFC Malaysia, Chan May Ling, pihaknya sentiasa ingin menggembirakan hari pelanggan dengan produk yang lazat, berkualiti tinggi, dan berbaloi.

ARTIKEL BERKAITAN: Rasai kek red velvet dalam bentuk smoothie di Coolblog... Lagi sedap kalau nikmati bersama biskut gingerbread

"Jadi, jangan ketinggalan tawaran promo tiga Snack Plate untuk RM33 ini! Kami berharap promo ini membawa memori gembira ketika dinikmati bersama rakan dan keluarga pelanggan," katanya.

Bagaimana cara membuat pembelian promosi ini? Mudah saja!

Pelanggan perlu mendaftar dan log masuk aplikasi KFC atau melalui www.KFC.com.my.

Promosi ini terhad kepada dua pembelian tiga Snack Plate untuk RM33, bagi setiap pelanggan berdaftar.

Untuk makluman tambahan, promosi ini hanya boleh didapati di seluruh restoran KFC Self Collect kecuali Legoland/Mall of Medini.

Dapatkan info dengan mudah dan pantas! Join grup Telegram mStar DI SINI

Summary: <b>PROMOSI</b> ini hanya berlangsung selama tiga hari daripada 12 hingga 14 Disember 2022, 10 pagi hingga 10 malam, melalui KFC Self Collect di aplikasi KFC atau di laman

KFC kembali dengan promosi 3 hidangan Snack Plate dengan harga RM33.


Bosan duduk rumah? Jom hangatkan sambutan Krismas di Plaza Sungei Wang

SAMBUTAN Wang-derful Krismas pasti meriah tahun ini di Plaza Sungei Wang!

Bermula 1 Disember sehingga 26 Disember ini, Plaza Sungei Wang akan mengadakan pelbagai aktiviti menarik sempena sambutan Krismas bertemakan istana musim sejuk.

Hadiah lumayan menanti anda sepanjang Frosty Wang-derful berlangsung seperti bantal eksklusif apabila anda membelanjakan minimum RM238 dalam maksimum dua resit.

ARTIKEL BERKAITAN: Buat kaki shopping, ini 5 pusat beli belah baharu di KL yang boleh anda kunjungi

Selain itu pengunjung boleh menikmati parking percuma selama dua jam dengan perbelanjaan minimum RM50 dan ke atas dalam maksimum dua resit terkumpul.

Berikut antara acara yang berlangsung sempena Frosty Wang-derful:

1) Acara menyeronokkan Wang-derful Krismas

Kalau ada yang masih tercari-cari hadiah unik sempena sambutan Krismas untuk yang tersayang, Plaza Sungei Wang akan mengadakan pasar kraf dan seni Krismas di Centre Court.

Untuk penggemar pakaian terpakai, vintaj dan barangan rare, ekspo bundle juga diadakan dari 24 hingga 26 Disember di tingkat 6 pusat beli-belah tersebut.

Antara acara yang bakal berlangsung di Plaza Sungei Wang. -Foto Instagram @tswiftmalaysia dan @beliebersarmymy_

Selain itu, acara Musim Swiftmas untuk peminat penyanyi terkenal dunia, Taylor Swift akan berlangsung pada 11 Disember dari pukul 2 hingga 4 petang (sesi pertama) dan 7 hingga 9 malam (sesi kedua) dengan Pesta Mendengar Krismas Taylor!

Bagi peminat penyanyi popular Justin Bieber pula, Musim Percutian Bieber istimewa menanti anda pada 17 Disember dari pukul 12 tengah hari hingga 4 petang.

Jadi jangan lupa tandakan kalendar anda!

2) Pertandingan menarik Frosty Wang-derland

Serlahkan kreativiti dan menangi hadiah menarik apabila anda menyertai peraduan Wang-derland yang berlangsung sepanjang bulan!

Ayuh tunjukkan bakat anda di Asia talents search audition pada 3 Disember atau sertai pertandingan kostum santa dan rakan-rakan pada 10 Disember.

Bagi mereka yang berseni, peraduan mewarna oleh Seni Global akan diadakan pada 18 Disember.

3) Persembahan mempesona Wang-derful

Lagu-lagu Krismas yang ceria akan menghangatkan jiwa anda pada 6 Disember yang akan dipersembahkan oleh Acapella Carolling, diikuti dengan kabaret kanak-kanak Krismas pada 18 Disember.

Sungei Wang Plaza merupakan kompleks beli-belah paling lama beroperasi di Kuala Lumpur yang menawarkan repertoir pilihan perkhidmatan kecantikan seperti salun rambut, butik pakaian, penjualan barangan digital dan lain-lain.

Tengku Datin Paduka Setia Zatashah (dua dari kiri) dan Encik Ng Yih Chen (dua dari kanan) di program pelancaran Frosty Wang-derland di Plaza Sungei Wang.

Majlis pelancaran sambutan Krismas bertemakan Frosty Wang-derland yang berlangsung pada 6 Disember turut diserikan dengan kehadiran Pengerusi Yayasan Foodbank Malaysia, Tengku Zatashah Sultan Sharafuddin Idris Shah; Pengerusi Plaza Sungei Wang, Ng Yih Chen dan Ketua Pegawai Eksekutif Yayasan Foodbank Malaysia, Johan Halid.

Dapatkan info dengan mudah dan pantas! Join grup Telegram mStar DI SINI

Plaza Sungei Wang, Sambutan Krismas, #ChristmasatSungeiWangPlaza, #SungeiWangPlaza, #FrostyWangderland

Summary: <b>SAMBUTAN</b> Wang-derful Krismas di Plaza Sungei Wang meriah dengan pelbagai acara menarik.

NURFATEHA MOKHTAR (WARTAWAN PELATIH MONASH)

Plaza Sungei Wang berkolaborasi dengan Yayasan Foodbank Malaysia sempena Krismas.


Anak siapa nak jadi doktor gigi atau pakar mata? Boleh bawa ke KidZania, realisasikan cita-cita si kecil

CUTI sekolah sememangnya waktu yang ditunggu-tunggu oleh kanak-kanak.

Pada waktu inilah mereka berpeluang menghabiskan masa dengan melakukan pelbagai aktiviti bersama keluarga seperti bercuti di kampung, beriadah, melancong dan sebagainya.

Memandangkan cuti sekolah hampir tiba, ibu dan bapa pastinya pening kepala atau buntu untuk merancang aktiviti bersama anak-anak mereka.

Usah bimbang! Apa kata bawa anak-anak anda ke KidZania Kuala Lumpur untuk meneroka pelbagai aktiviti baharu sempena kolaborasi dengan KODOMO, jenama penjagaan mulut kanak-kanak yang dipercayai oleh generasi ibu dan Optimax, pusat pakar mata yang paling terkenal di Malaysia.

Dengan kedua-dua rakan kongsi baharu ini, kanak-kanak bukan sahaja akan mendapat peluang menjadi seorang pakar optometris atau doktor gigi, malah mereka juga akan mendapat pelajaran hidup yang tidak ternilai melalui pembelajaran hands-on.

Kanak-kanak berpeluang mempelajari tugas seorang pakar optometri.

Ini termasuk mempelajari kepentingan dan faedah kebersihan pergigian dan mengekalkan kesihatan mata yang baik.

Di KODOMO, aktiviti yang disediakan adalah pemeriksaan pergigian di mana peserta muda boleh menjadi doktor gigi pada hari tersebut.

ARTIKEL BERKAITAN: Jom didik anak pilih barang runcit, KidZania tawar pengalaman pupuk kesedaran kesihatan sejak kecil

Mereka juga akan belajar cara menjaga gigi, kepentingan memberus dan flos setiap hari.

Selain itu, kanak-kanak juga akan belajar tentang jenis makanan yang boleh menyebabkan gigi berlubang atau menyebabkan kemudaratan kepada gigi mereka jika tidak digosok selepas makan.

Manakala dii Optimax, kanak-kanak akan dapat belajar tentang kepentingan penglihatan dan cara menjaga mata mereka.

Optimax berkolaborasi bersama KidZania untuk membawakan pengalaman dan pelajaran kepada kanak-kanak berkaitan penjagaan mata.

Sememangnya ia satu perkara yang dititikberatkan, lebih-lebih lagi ketika ini kanak-kanak banyak terdedah dengan tabiat kurang sihat seperti penggunaan gajet yang berlebihan.

Menerusi aktiviti ini, kanak-kanak yang ingin mencuba menjadi pakar optometris akan diberi peluang untuk memeriksa, mendiagnosis dan merawat mata pesakit mereka, manakala mereka yang berperanan sebagai pelanggan akan menjalani pemeriksaan mata oleh optometris.

Wah memang menarik! Pastinya anak-anak anda tak sabar untuk turut beraktiviti dan meneroka perkara baharu.

Tidak sekadar menyeronokkan, pastinya aktiviti yang disediakan dapat merangsang minda serta memupuk nilai-nilai murni dalam kehidupan seharian mereka. Memang berbaloi!

Dapatkan info dengan mudah dan pantas! Join grup Telegram mStar DI SINI

KidZania Kuala Lumpur, KODOMO, Optimax, penjagaan gigi, pakar mata, doktor gigi, travel

Summary: <b>MENERUSI</b> kerjasama dengan KODOMO dan Optimax, kanak-kanak berpeluang menjadi doktor gigi dan pakar mata!

Peserta boleh merasai pengalaman menjadi doktor gigi.


Sambutan kian menggalakkan! MYAirline dah ‘terbang’ ke Kuching, Kota Kinabalu dan Langkawi... Bakal tambah 3 laluan domestik

SYARIKAT penerbangan tambang murah terbaharu, MYAirline Sdn Bhd (MYAirline) memulakan penerbangan sulungnya ke tiga destinasi iaitu Kuching, Kota Kinabalu dan Langkawi.

Meskipun pertama kali terbang ke Kota Kinabalu, ia mencatatkan faktor muatan melebihi 80 peratus sekaligus menunjukkan permintaan yang menggalakkan daripada penumpang.

Ketua Pegawai Eksekutif MYAirline, Rayner Teo berkata, pihaknya begitu teruja dengan penerbangan ke tiga lokasi berkenaan di mana secara tidak langsung mengukuhkan kehadiran syarikat penerbangan itu ke dalam industri pelancongan.

"MYAirline percaya bahawa kemasukan kami ke destinasi ini akan membantu meningkatkan pelancongan di Malaysia dan menampung permintaan perjalanan yang semakin meningkat.

"Sejak pengumuman laluan dibuat, kami melihat sambutan menggalakkan daripada pengembara. Para penumpang boleh membuat penilaian untuk mendapat manfaat daripada tambang yang lebih berpatutan," ujarnya.

Bermula 2 Disember, MYAirline akan menambah kekerapan penerbangan ke Langkawi kepada dua penerbangan harian, manakala kekerapan penerbangan ke Kuching dan Kota Kinabalu akan ditingkatkan kepada tiga kali sehari mulai 23 Disember 2022.

ARTIKEL BERKAITAN: Nak buat aktiviti ‘rare’ musim cuti sekolah? Ini 7 port DIY patut anda serbu, belajar bertukang pun boleh!

Laluan itu akan dikendalikan oleh pesawat Airbus A320-200 dengan 180 tempat duduk dalam kabin kelas tunggal.

MYAirline juga merancang untuk menambah tiga lagi laluan domestik baharu iaitu dari Kuala Lumpur ke Kota Bharu, Pulau Pinang dan Sibu.

Bagi laluan antarabangsa pula, MYAirline menyasarkan akan bermula pada suku pertama 2023 dengan meninjau untuk terbang ke lokasi serantau di Asia Tenggara terlebih dahulu.

Selaras dengan komitmen syarikat penerbangan itu untuk mencapai matlamat kemampanannya, MYAirline berbangga menjadi syarikat penerbangan pertama di dunia yang dilengkapi dengan tempat duduk yang ringan, inovatif dan mesra alam.

Ia juga mementingkan langkah keselamatan dan mematuhi keperluan peraturan keselamatan yang ditetapkan oleh Pihak Berkuasa Penerbangan Awam Malaysia (CAAM) serta mempunyai keupayaan profesional untuk mewujudkan dan menyelenggara sistem bagi operasi pesawat.

Untuk maklumat lanjut mengenai MYAirline, layari www.myairline.my

Dapatkan info dengan mudah dan pantas! Join grup Telegram mStar DI SINI

MYAirline, penerbangan domestik, syarikat penerbangan tambang murah, industri pelancongan, travel

Summary: <b>BAGI</b> laluan antarabangsa, MYAirline menyasarkan akan bermula pada suku pertama 2023 dengan meninjau lokasi serantau di Asia Tenggara.

MYAirline meningkatkan pelancongan di Malaysia dan menampung permintaan perjalanan yang semakin meningkat.


Nak buat aktiviti ‘rare’ musim cuti sekolah? Ini 7 port DIY patut anda serbu, belajar bertukang pun boleh!

MUSIM cuti persekolahan bakal tiba tidak lama lagi!

Pastinya ibu bapa sedang 'ligat' merencana pelbagai aktiviti untuk mengisi masa lapang bersama anak-anak.

ARTIKEL BERKAITAN: Wah! 24 gelongsor air, 15 tarikan utama... taman air SplashMania menanti anda Januari 2023

Tak usah pening kepala... jika anda masih tercari-cari bagaimana untuk mempelbagaikan percutian anak-anak, di sini Tourism Selangor menyenaraikan beberapa lokasi yang menyediakan aktiviti DIY yang menarik dan menyeronokkan.

1) Chocolate Lab, Chocolate Museum, Petaling Jaya

Terletak di Petaling Jaya, bengkel ini menawarkan penyediaan coklat menggunakan kemudahan yang berkualiti serta diajar oleh pakar pembuat coklat.

Pengunjung boleh memilih antara dua kursus iaitu bengkel pembuatan coklat daripada biji koko dan marshmallow dicelup coklat; atau membina struktur rumah daripada coklat.

Paling menarik, peserta akan menerima lawatan Chocolate Museum secara percuma melalui pakej bengkel ini.

2) Clay Expression, Subang Jaya

Terletak di Subang Jaya, Clay Expression ialah bengkel yang khusus dalam seni tembikar dan tanah liat.

Hanya sekitar dua jam setengah, kanak-kanak boleh belajar cara membuat pinggan atau cawan teh melalui teknik pembuatan tembikar secara tradisional, dan juga menggunakan roda tembikar dalam bengkel wheel-throwing.

Bengkel ini juga menyediakan cabaran dan tema untuk mengasah kemahiran kreativiti mereka.

3) Splatter Art Factory, Subang Jaya

Terletak di Subang Jaya, Splatter Art Factory menawarkan seni mewarna dengan percikan cat, termasuk melukis dan mewarna dalam gelap menggunakan cat neon yang 'glow in the dark'.

Biarkan anak-anak anda berkreativiti tanpa batas menggunakan medium berlainan seperti percikan berus, straw dan juga memecahkan belon yang diisi cat.

Bengkel ini beroperasi setiap hari kecuali Isnin, dari pukul 10 pagi hingga 4 petang.

4) Adiaida, Petaling Jaya

Adiaida dapat memupuk minat pertukangan dalam diri anak-anak anda.

Terletak di Petaling Jaya, Adiaida menyediakan program mini, junior dan teen maker, di mana kanak-kanak akan mempelajari kemahiran menukang kayu menjadi perabot mengikut saiz dan tahap kesukaran yang bersesuaian.

Kemahiran asas pertukangan seperti mengukur, memaku dan sanding akan turut diajar dalam bengkel ini.

Secara tidak langsung, program ini bukan hanya menyeronokkan malah anak-anak mungkin dapat memperoleh kemahiran baru dan menjadikan pertukangan sebagai hobi.

5) The Artsy Craftsy by Shia Lynn, Shah Alam

Bengkel ini merupakan satu tempat yang bagus untuk belajar melukis.

Peserta bengkel ini akan dapat mempelajari sama ada lukisan gaya bebas atau guided, yang diajar oleh sebuah kumpulan pelukis yang mahir.

Kanak-kanak juga boleh mempelajari cara-cara menggunakan medium lukisan yang berlainan, di mana mereka kemudian dapat menggunakan teknik yang dipelajari dalam kehidupan seharian mereka.

6) MTMT Studios, Petaling Jaya

Terdapat pelbagai pilihan yang tidak terhad kepada melukis sahaja, malah MTMT Studios juga mempunyai bengkel penghasilan crochet, lukisan 3D, penghasilan barang kemas, seni tembikar dan juga kasut DIY.

Boleh pilih bengkel yang disukai ataupun sertai kesemuanya!

Oh ya, bengkel-bengkel ini juga berjalan pada waktu yang berlainan, jadi ibu bapa mempunyai masa yang fleksibel untuk menyertai bersama anak-anak mereka.

7) Fabcafe Kuala Lumpur, Petaling Jaya

Ia adalah kafe yang menawarkan ruangan terbuka kepada pengunjung yang ingin menjalankan projek seni mereka.

Dengan kemudahan dan gajet elektronik yang banyak, pelbagai projek seni boleh dihasilkan di kafe ini.

Daripada pencetak 3D, mesin sulaman, mesin jahit dan pelbagai lagi, pengunjung juga boleh menikmati kopi, soda, pastri dan kek yang terdapat di kafe ini sambil menyiapkan karya seni.

Bermula dari pukul 10 pagi hingga 7 malam, kafe ini beroperasi setiap hari kecuali Ahad.

Semuanya menarik, bukan?

Selain dapat mencuba perkara baru, anak-anak anda juga memperolehi pengalaman di samping mengasah kemahiran baru yang sangat bermanfaat untuk perkembangan minda mereka.

Dapatkan info dengan mudah dan pantas! Join grup Telegram mStar DI SINI

Tourism Selangor, bengkel cuti sekolah, aktiviti DIY kanak-kanak, cuti sekolah, belajar seni bertukang, melukis, travel

Summary: <b>TUJUH</b> lokasi ini menyediakan pelbagai bengkel menarik untuk disertai anak-anak anda sepanjang cuti persekolahan.

Ibu bapa boleh membawa anak-anak mencurahkan kreativiti seni mereka di Splatter Art Factory.

Adiaida bakal menawarkan pengalaman paling rare untuk anak-anak di musim cuti sekolah nanti.


Wah! 24 gelongsor air, 15 tarikan utama... taman air SplashMania menanti anda Januari 2023

SELANGOR sememangnya dikenali mempunyai banyak tarikan pelancongan untuk seisi keluarga.

Terbaharu, pemaju hartanah, Gamuda Land bakal membuka taman air pertamanya, SplashMania di perbandaran Gamuda Cove pada minggu kedua Januari 2023.

Ketua Pegawai Operasi Gamuda Land, Chu Wai Lune berkata, taman air seluas 18 ekar itu akan menyediakan 24 gelongsor air yang pastinya mendebarkan pengunjung dan 15 tarikan utama.

Lebih menarik, beberapa tarikan itu merupakan yang pertama seumpamanya di Malaysia termasuk kawasan perairan realiti maya (VR Waterslide).

ARTIKEL BERKAITAN: Lemau dan bosan? Cabar diri anda di Langkawi... 7 aktiviti ini pasti tingkatkan adrenalin

"Pembukaan Taman Air SplashMania ini bukan sahaja akan memberi manfaat kepada penduduk dari Gamuda Cove, bahkan juga komuniti sekitarnya dan Malaysia secara amnya dengan unjuran pengunjung tahunan seramai 800,000 orang.

"Taman air ini akan membolehkan kami menjangkau peluang ekopelancongan yang belum diterokai di wilayah Lembah Klang Selatan selaras dengan rancangan Tourism Selangor," ujar beliau.

Lokasi Gamuda Cove yang strategik di sepanjang Lebuhraya Utara-Selatan Hubungan Tengah (ELITE) di koridor selatan Lembah Klang, serta berdekatan dengan Lapangan Terbang Antarabangsa Kuala Lumpur (KLIA) dan KLIA2 menjadikannya sangat mudah diakses oleh pelancong tempatan mahupun luar negara.

Gamuda Cove yang terletak di antara Paya Indah Discovery Wetlands dan Hutan Simpan Kuala Langat menjadikan lokasi SplashMania sejuk mata memandang apabila dinaungi oleh lebih 1,500 jenis pokok termasuk spesies pokok asli dan terancam.

Antara keistimewaan dan tarikan menarik di SplashMania termasuklah:

1) Tunggangan dan gelongsor direka oleh Polin Waterparks dan ProSlide Technology yang juga pembangun gelongsor dengan teknologi luar biasa dan rekod keselamatan yang inovatif serta dipercayai.

2) Shaka Waka iaitu gelongsor air multimedia dan audio sepanjang 78 meter dilengkapi pelbagai kesan cahaya LED yang boleh disesuaikan oleh setiap pengunjung sebelum masuk.

3) Gelongsor air Wild Rush pilihan terbaik bagi mereka yang gemarkan aktiviti yang mencabar adrenalin.

4) Atlantis VR iaitu pengalaman yang mengasyikkan di mana pengunjung akan disajikan dengan 'pengembaraan' di dunia yang sama sekali berbeza dalam perjalanan maya 250 meter melalui Lost City of Atlantis.

5) Gamuda Land turut akan memperkenalkan aplikasi mudah alih GL Play apabila taman tema air dibuka sebagai sebahagian daripada usaha pendigitalan taman untuk menawarkan kemudahan kepada pengunjung dan pelanggannya.

Menerusi aplikasi tersebut, pelanggan akan dapat membeli tiket mereka lebih awal melalui platform aplikasi tempahan.

Pengunjung juga boleh menavigasi kemudahan di taman berkenaan menggunakan ciri peta taman dan memesan makanan serta minuman tanpa perlu beratur.

Dapatkan info dengan mudah dan pantas! Join grup Telegram mStar DI SINI

SplashMania, taman air, gelongsor air, Gamuda Land, Gamuda Cove, Tourism Selangor, mencabar adrenalin, travel

Summary: <b>SALAH</b> satu tarikan menarik di SplashMania adalah kawasan perairan realiti maya (VR Waterslide).

SplashMania bakal menemui pengunjung pada Januari 2023.


Alang-alang ke Korea Selatan apa kata terus ke Busan! Ini 14 lokasi best yang boleh anda kunjungi

BUSAN ialah bandar dan pelabuhan kedua terbesar di Korea Selatan yang terkenal dengan pantai, kolam air panas, rizab semula jadi dan acara terkenal tahunan seperti festival filem antarabangsa.

Antara 14 lokasi menarik di sana termasuklah Perkambungan Budaya Gamcheon, Taejongdae dan Jambatan Gwangan dan banyak lagi.

1. Perkampungan Budaya Gamcheon

Rumah-rumah yang tersusun secara bertingkat di sepanjang lereng bukit.

Perkampungan Budaya Gamcheon merupakan lokasi letaknya kediaman indah di mana rumah dibina secara bertingkat di sepanjang lereng bukit.

Rumah, mural, kedai dan kafe yang dicat berwarna-warni dan tersusun di tepi lereng bukit curam menjadikan keseluruhan kampung ini nampak unik.

Kampung ini dibina pada tahun 1920-an hingga 1930-an dan telah dibaik pulih beberapa tahun lalu untuk menarik kedatangan pelancong.

Terdapat juga galeri seni dan muzium untuk dikunjungi di Perkampungan Budaya Gamcheon.

2. Taejongdae

Pemandangan semula jadi di Taejongdae.

Taejongdae ialah taman semula jadi terkenal yang menawarkan salah satu pemandangan semula jadi terbaik di Korea.

Taman ini terletak di Busan, Korea Selatan, sesuai untuk mereka yang suka bersiar-siar kerana ia menawarkan pemandangan tebing yang menakjubkan.

Pengunjung boleh melakukan pelbagai aktiviti menarik seperti menyelam dan bersiar-siar sambil menikmati suasana persekitaran mereka menggunakan denai pejalan kaki.

3. Jambatan Gwangan

Jambatan Gwangan merupakan jambatan terpanjang di Busan

Jambatan Gwangan, adalah jambatan kenderaan terpanjang di Busan yang terbentang di atas lautan, menawarkan pemandangan yang indah buat pengunjung.

Jambatan ini dibina pada Ogos 1994, menghubungkan bandar Busan ke kawasan lain, yang menawarkan cara yang cekap untuk meneroka dan mengembara ke lokasi menarik yang berbeza.

4. Muzium Pameran Filem Busan

Muzium bertemakan filem pertama di Korea Selatan.

Destinasi ini ialah muzium interaktif dengan tema berasaskan filem.

Aspek berbeza yang terlibat dalam pembikinan filem seperti kesan bunyi, kesan khas, dan lain-lain boleh dilihat di sini.

Dalam bilik realiti maya (VR) yang terdapat dalam muzium ini, pelawat dibenarkan menonton filem menggunakan cermin mata VR khas di bilik disediakan.

5. Muzium Maritim Kebangsaan Korea

Muzium yang memaparkan budaya industri marin.

Bandar Busan membina Muzium Maritim Kebangsaan Korea untuk mempromosikan industri dan budaya maritim Korea.

Ia memaparkan semua tentang sejarah dan budaya industri marin dan menawarkan banyak aktiviti menarik.

Pengunjung tidak boleh ketinggalan untuk melawat destinasi ini kerana ia merupakan dewan pameran hidupan laut terbesar di Busan.

6. Pusat Seni Radium

Galeri seni memberikan pengalaman unik kepada pelancong.

Pusat Seni Radium ialah pameran seni yang memaparkan karya seni yang dihasilkan oleh artis terkemuka abad ke-20.

Galeri seni kontemporari yang terletak di tepi Pantai Haeundae, Busan ini menampilkan tema pameran yang berbeza, memberikan pengalaman unik kepada pelancong.

Tambahan pula, pusat seni ini mempunyai kafe dan kedai cenderamata yang menjual cetakan seni, poskad dan arca mewah buatan tangan.

ARTIKEL BERKAITAN: Wow dah bebas... 8 destinasi pelancongan ini catat sifar kes Covid-19!

7. Seomyeon

Hab komersial yang sering mendapat perhatian pelancong.

Seomyeon, ialah hab komersial untuk pengunjung yang ingin bermalam sambil menikmati hidangan di pelbagai restoran dan kelab.

Pengunjung juga akan menyukai tempat ini kerana terdapat sebuah hotel yang menawarkan tempat penginapan berkualiti dan kemudahan lengkap.

8. Pantai Haeundae

Pantai Haeundae yang bersih, mesra pelancong.

Pantai Haeundae yang terbentang sepanjang kira-kira 1.5 kilometer dan 50 meter lebar ini ialah pantai terkenal di Busan, menampilkan pasir dan air laut yang sangat bersih.

Pantai ini adalah tempat sesuai untuk melakukan aktiviti air dan juga elok untuk berehat dan bersantai kerana menawarkan pemandangan laut yang menenangkan.

9. Haedong Yonggungsa

Salah satu kuil yang berhampiran dengan kawan

Berbanding kuil Budha tradisional yang lain di kawasan pergunungan, Haedong Yonggungsa adalah kuil yang terletak berhampiran laut untuk pengunjung bermuhasabah dan mengamalkan kepercayaan mereka sambil mengagumi pemandangan indah.

Ia juga menawarkan suasana yang damai untuk tetamu berasa tenang.

10. Beomeosa

Suasana tenang di Beomeosa untuk mengistirahatkan minda.

Beomeosa ialah sebuah kuil utama Budha di Korea yang dibuka kepada orang ramai tanpa mengira agama.

Kuil ini menggalakkan pengunjungnya untuk mengetahui lebih lanjut tentang prinsip dan cara hidup orang Budha.

11. Pasar Jagalchi

Para pegunjung boleh menikmati hidangan laut di lokasi ini.

Pasar Jagalchi, yang terletak di Busan, adalah syurga pencinta makanan laut kerana hampir semua hidupan laut boleh dijumpa di sini.

Destinasi ini juga terkenal di dunia sebagai pasaran makanan laut terbesar di Korea Selatan, di mana mereka menjual ikan segar dan baru ditangkap, udang, sotong, serta makanan laut eksotik yang lain.

12. Muzium Sejarah Semula Jadi Marin Busan

Muzium ini sarat dengan informasi.

Muzium yang terletak di Busan ini adalah destinasi yang mesti dikunjungi kerana ia menyediakan pengalaman dan pendidikan kepada orang ramai.

Pameran bermaklumat yang disediakan memberi para tetamu gambaran keindahan lautan yang menempatkan lebih 25,000 spesis marin.

13. Muzium Seni Moden Busan

Pelbagai karya seni boleh diakses pelancong di Muzium Seni Moden Busan.

Muzium Seni Moden Busan terletak di Pulau Eulsukdo yang menempatkan koleksi seni kontemporari, karya seni moden dan bahan lain berkaitan seni.

Terdapat taman arca luar, perpustakaan, pusat audiovisual dan lima tingkat galeri yang memaparkan lukisan artis terkemuka Korea dan juga dari seluruh dunia.

14. Menara Bandar Lotte Busan

Menara unik ini menyerupai kapal berdiri.

Menara Bandar Busan Lotte, juga dikenali sebagai Menara Dunia Busan Lotte, ialah sebuah bangunan pencakar langit yang megah setinggi 108 tingkat, lebih dari 510 meter.

Reka bentuk bangunan itu menyerupai kapal berdiri yang mewakili pelabuhan bandar.

Menara ini terdiri daripada kedai runcit, pejabat, hotel mewah, pawagam, kediaman, dan tempat letak kereta bawah tanah yang mencukupi untuk lebih 2,400 kereta. - msn

Dapatkan info dengan mudah dan pantas! Join grup Telegram mStar DI SINI

destinasi menarik, menarik Busan, melancong Korea Selatan, bercuti Busan

Summary: <b>SENARAI</b> lokasi percutian terindah di Busan, Korea Selatan.

Busan ialah bandar dan pelabuhan kedua terbesar di Korea Selatan.


Rasai kek red velvet dalam bentuk smoothie di Coolblog... Lagi sedap kalau nikmati bersama biskut gingerbread

BIARPUN tarikh 25 Disember berbaki kurang sebulan lagi, kemeriahan Krismas nampaknya semakin dirasai.

Sempena perayaan itu, jenama pencuci mulut dan minuman Halal berasaskan kios di Malaysia, Coolblog melancarkan siri Red Velvet Cheese yang menampilkan dua perisa terbaharu iaitu Red Velvet Cheese dan Red Velvet Choco Cheese.

Seleksi terbaharu yang diperkenalkan ini membolehkan peminat red velvet menikmati keenakan kek kegemaran mereka dalam bentuk smoothie di cawangan Coolblog di seluruh negara mulai 25 November.

Menurut Pengurus Kempen Pemasaran Coolblog, Ashida Arshad, red velvet yang berwarna merah itu merupakan simbolik 'kegembiraan' sekali gus mencermiman musim perayaan yang bakal diraikan bersama keluarga tersayang.

"Kek red velvet memang diminati ramai. Warna merah yang juga dikenali sebagai ‘warna kegembiraan’ mencantikkan lagi penampilan kek ini dan mencerminkan keceriaan musim perayaan.

"Keenakan kek red velvet in dapat dirasakan seolah-olah pelukan daripada orang yang tersayang. Oleh itu, kami menginspirasikan kek red velvet ini untuk menghasilkan kenikmatannya dalam bentuk smoothie dengan pelancaran siri Red Velvet Cheese kami," ujarnya.

ARTIKEL BERKAITAN: Bahang 31 Ogos, Hari Malaysia kian terasa... jom pekena Coolblog Merdeka Kaw Kaw! Pilih je teh tarik, ABC atau coklat pasti terangkat!

Minuman berperisa kek red velvet ini dilengkapi bersama cheese mousse yang turut disertakan dengan taburan serbuk biskut red velvet.

Bagi mereka yang menggemari perisa asli kek red velvet, minuman Red Velvet Cheese merupakan pilihan sesuai kerana keseimbangan perisa kek dan cheese mousse yang menggamit selera.

Bagi penggemar coklat, Red Velvet Choco Cheese adalah pilihan terbaik untuk anda kerana smoothie ini adalah gabungan antara perisa red velvet dan coklat Coolblog yang istimewa.

Dilengkapi penutup khas yang senang dibuka, pelanggan dapat menikmati keenakan taburan biskut red velvet yang melengkapi siri smoothie ini dengan lebih mudah, pada harga RM11.90.

Minuman ini juga dilengkapi dengan stopper berbentuk hati yang mana ia boleh dijadikan sebagai hadiah yang sempurna untuk orang tersayang.

Bukan itu sahaja, pelanggan boleh menambah biskut gingerbread boy atau girl yang berharga RM5.50 sekeping untuk dinikmati bersama.

Biskut gingerbread boleh didapati di cawangan Coolblog terpilih sepanjang kempen Red Velvet Cheese dan dapat dijadikan sebagai pelengkap siri minuman ini.

Dapatkan info dengan mudah dan pantas! Join grup Telegram mStar DI SINI

Kek red velvet, smoothie kek red velvet, Coolblog, sambutan Krismas

Summary: <b>COOLBLOG</b> lancar siri Red Velvet Cheese yang menampilkan dua perisa terbaharu.

Coolblog lancar siri Red Velvet Cheese yang menampilkan dua perisa terbaharu.


Tukar ‘siu’ kepada sujud, peminat doa Ronaldo terbuka hati kepada Islam

BIARPUN sudah beberapa hari berlalu, aksi Cristiano Ronaldo yang membuat sujud syukur selepas meledak gol buat pasukannya Al Nassr, masih menjadi bualan para peminat arena bola sepak.

Penyerang berusia 38 tahun itu membuat sujud syukur selepas meledak gol ketiga pasukan pada minit ke 59, ketika aksi Al Nassr menentang Al Shabab, Rabu lalu.

Al Nassr mencatatkan kemenangan ke atas Al Shabab dengan keputusan 3-2 dalam perlawanan Liga Arab Saudi.

Aksi Ronaldo dianggap sangat luar biasa kerana dia begitu sinonim melakukan aksi ikonik 'siu' setiap kali selepas menjaringkan gol sebelum ini.

Ia menjadi tular di media sosial, sekaligus mengundang kebanjiran komen daripada peminat di seluruh dunia.

"Kegembiraan Cristiano Ronaldo meraikan gol ketiga dan sujudnya kepada Tuhan dalam kesyukuran," tweet Ali Alabdallah, wartawan sukan Saudi, kepada 411,000 pengikutnya.

"Semoga Tuhan membuka hatinya kepada Islam," katanya dalam kapsyen video itu.

Selain itu, peminat yang turut gembira dengan kemenangan pasukannya juga mendoakan kejayaan masa depan pemain bintang itu. - CNN

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Summary: <b>AKSI</b> Ronaldo dianggap sangat luar biasa kerana dia begitu sinonim melakukan aksi ikonik 'siu' setiap kali selepas menjaringkan gol sebelum ini.

Cristiano Ronaldo, siu, aksi sujud, terbuka hati terima Islam,

{\"image_path\":\"uploads\\/images\\/2023\\/05\\/27\\/2095414.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":830,\\\"image_original_height\\\":532,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Ronaldo bersujud di padang selepas menjaringkan gol untuk Al Nassr. Foto: Getty Images\",\"image_count\":1}


Pogba teruja sambut kelahiran anak ketiga, kongsi foto bersama isteri model cantik

PAUL Pogba berkongsi kegembiraan menyambut kelahiran cahaya mata ketiga.

Menurut pemain tengah Juventus itu, dia sangat gembira bergelar bapa kepada tiga anak.

Perkongsian berita gembira itu dibuat menerusi laman Instagramnya pada Rabu dengan memuat naik beberapa gambar bersama isterinya, Zulay yang juga seorang model.

Selain itu, Pogba turut berkongsi foto dirinya di FaceTime bersama isterinya dan anak lelakinya yang baru lahir, ketika dalam perjalanan ke hospital.

Bekas pemain Manchester United itu turut memuat naik tiga gambar dirinya di tepi katil Zulay, bagi menyambut kelahiran anak lelakinya.

"Alhamdulillah. Ahli baharu Pogba telah tiba. Sangat bangga permaisuriku. Saya sangat gembira," kata Pogba di Instagram berserta hasgtag #Daddyofthree. - Daily Mail

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Summary: <b>PEMAIN</b> Juventus itu berkongsi kegembiraan menerusi laman Instagram.

Paul Pogba, Pogba sambut anak, isteri model, model cantik, sambut kelahiran anak

Pogba dan isteri menyambut kelahiran cahaya mata ketiga. foto instagram PaulPogba


Padu! Aksi serangan lutut tidak berjaya, kemaluan jadi sasaran tumbukan lawan

HASRAT bintang MMA menewaskan lawan dengan serangan lutut terbantut apabila dia secara tidak sengaja terkena tumbukan padu di bahagian kemaluan.

Tomasz Gromadzki yang menggunakan nama Zadyma cuba melemparkan pukulan dalam pertarungan MMA pertamanya menentang Alan Kwiecinski. Bagaimanapun, apabila Zadyma melemparkan tumbukannya, Kwiecinski melompat untuk menyerang menggunakan lutut.

Situasi yang berlaku itu menyebabkan kemaluan Kwiecinski terkena tumbukan.

Meskipun sakit, dia kembali bangkit dan meneruskan pelawanan sehingga memasuki pusingan kedua.

Pun begitu, perlawanan sengit itu berakhir dengan Zaydma diisytiharkan sebagai pemenang dengan kutipan mata. - Daily Star

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Summary: <b>KWIECINSKI</b> tetap bangkit dan meneruskan perlawanan meskipun sakit di bahagian kemaluannya.

Kwiecinski terkena tumbukan tepat di kemaluannya.


Martinez sanggup kurangkan gaji sendiri demi bawa Messi ke Aston Villa

PENJAGA gol Aston Villa, Emi Martinez membuat tawaran mengejutkan demi mengumpan Lionel Messi menyertai kelab Liga Perdana Inggeris (EPL) itu.

Martinez memberitahu ESPN, dia sedia mengurangkan gajinya supaya dapat membawa Messi menyertai Aston Villa.

"Jika Leo (Messi) mahu, saya akan membawanya masuk ke Aston Villa. Saya akan buat daging panggang pada setiap minggu dan saya sanggup potong gaji saya demi Messi jika perlu," ujarnya.

Martinez dan Messi memenangi Piala Dunia bersama Argentina di Qatar pada hujung tahun lalu.

Messi dijangka meninggalkan Paris Saint Germain (PSG) pada hujung musim ini selepas dua tahun bersama gergasi Ligue 1 itu.

Dia juga dilaporkan menerima tawaran lumayan bernilai RM1.9 billion setahun daripada pasukan Arab Saudi, Al Hilal. - Goal.com

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Aston Villa, Emi Martinez, Lionel Messi,

Summary: <b>MARTINEZ</b> membuat tawaran mengejutkan itu demi mengumpan Lionel Messi menyertai kelabnya.

Martinez sanggup kurangkan gaji sendiri demi Messi. Foto: Getty Images


Ronaldo tayang jam tangan mewah bernilai RM3.4 juta... Terajui carta ahli sukan berpendapatan tinggi dunia

MEREKODKAN RM786.8 juta setahun hasil gaji dan aktiviti komersial di Al-Nassr, Cristiano Ronaldo dinobatkan sebagai ahli sukan yang berpendapatan tinggi di dunia.

Bukan itu sahaja, bintang bola sepak baharu Arab Saudi itu juga merupakan atlet paling popular di media sosial dengan jumlah pengikut lebih 855 juta.

Maka tidak hairanlah apabila baru-baru ini pemain berusia 38 tahun itu memuat naik gambar di laman Instagram yang memaparkan jam tangan mewah jenama Jacob & Co yang berharga RM3.4 juta.

Terdahulu, perpindahan ke Al-Nassr membantu Ronaldo menyerlahkan saingan lamanya Lionel Messi ke tempat teratas senarai 50 atlet bergaji terbaik Forbes.

Bekas bintang Manchester United itu melonjak dari tempat ketiga dalam senarai tahun lalu ke atas selepas perpindahannya.

Kylian Mbappe mengikuti rakan sepasukannya di PSG, Messi di tempat ketiga, mendahului legenda bola keranjang LeBron James.

Bintang tinju Canelo Alvarez mengikuti di tempat kelima sebelum pasangan golf Dustin Johnson dan Phil Mickelson.

Bintang NBA Stephen Curry dan Kevin Durant menduduki tempat ke-8 dan ke-10, mengapit pemain tenis Roger Federer. - The Sun

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Cristiano Ronaldo, bintang Al-Nassr, Arab Saudi, pendapatan tertinggi,

Summary: <b>PESAINGNYA</b> Lionel Messi berada di kedudukan ketiga Forbes selepas Kylian Mbappe.

Cristiano Ronaldo menunjukkan jam tangan mewahnya yang berharga RM3.4 juta


Roberto Firmino guna bas pasukan Liverpool bawa isteri, rakan selepas perlawanan terakhir di Anfield

BINTANG Liverpool, Roberto Firmino menggunakan bas pasukan kelab itu untuk membawa keluarga dan rakan-rakannya dalam jelajah VIP berikutan perpisahan terakhirnya di Anfield.

Pemain Brazil, 31, menjaringkan gol penyamaan lewat menentang Aston Villa pada petang 20 Mei dalam perlawanan terakhirnya di laman sendiri di hadapan penyokong setia The Reds.

Dalam tempoh kurang 24 jam, dia kembali bersedia untuk lawatan istimewa bersama jurulatih Liverpool itu sambil berganding bahu dengan isteri, Larissa.

Dia mengucapkan selamat tinggal selepas berkhidmat selama lapan tahun di Merseyside.

Firmino telah mencatatkan 361 penampilan untuk Liverpool, menjaringkan 110 gol dan memberikan 79 bantuan.

Antara trofi yang dimenanginya termasuk Liga Perdana, Liga Juara-Juara, Piala FA dan Piala Carabao.

Penyokong setia Anfield dengan bangganya menyanyikan namanya untuk mencipta detik yang sangat menyentuh hati. - The Sun

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Summary: <b>BINTANG</b> Liverpool ini telah menjaringkan 110 gol dalam tempoh lapan tahun di Merseyside.

Firmino bersama isteri, Larissa selepas perlawanan akhirnya.


Penat jawab soalan sama, atlet bola tampar nafi bedah payudara

PERNAH digelar sebagai atlet bola tampar tercantik di dunia, Kayla Simmons mengakui rimas apabila setiap inci tubuhnya menjadi perhatian netizen.

Terbaharu, bekas bintang Universiti Marshall itu meluahkan rasa kurang senang apabila kerap ditanya sekiranya dia pernah menjalani prosedur untuk membesarkan payudaranya.

Pemain bola tampar kelahiran Florida itu juga pernah berharap saiz payudaranya lebih kecil agar dia tidak menjadi perhatian ramai orang.

Sewaktu membesar, dia sukar menyesuaikan diri khususnya ketika bermain bola tampar kerana memiliki payudara yang besar.

“Ia melucukan kerana di sekolah menengah, saya benar-benar ingin memiliki payudara yang kecil," katanya kepada 992,000 pengikutnya di Instagram.

Namun, dia kini semakin selesa dengan bentuk tubuhnya dan tidak menganggap ia sebagai satu masalah.

Wanita berusia 27 tahun itu turut memuat naik beberapa siri gambarnya sambil memakai bikini ketika bercuti di pulau Kauai, Hawaii. - Dailystar

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

besarkan payudara, pembedahan kosmetik, atlet bola tampar

Summary: <b>SIMMONS</b> nafi melakukan pembedahan besarkan payudaranya.

Simmons nafi lakukan pembedahan besarkan payudaranya.


KPT pilih APU sebagai penyelaras Pusat Sukan Tumpuan untuk e-Sport

INSTITUSI Teknologi Digital Perdana, Asia Pacific University of Technology & Innovation (APU) dipilih sebagai ‘penyelaras pusat sukan tumpuan e-Sukan’ pertama di bawah Seksyen Sukan, Kementerian Pendidikan Tinggi (KPT).

Institusi pengajian tinggi swasta (IPTS) itu dipilih sebagai penyelaras pusat sukan tumpuan (PST) untuk e-Sukan dari 2023 hingga 2025, dengan dana sebanyak RM100,000 untuk 2023 selepas KPT menilai permohonan mereka.

Menurut Timbalan Setiausaha Bahagian Sukan, KPT, Datuk Dr Pekan Ramli, liga e-Sukan kini menjadi acara global yang semakin berkembang dan KPT mahu membawa nafas baharu khusus buat peminat di Malaysia melalui pemilihan APU sebagai penyelaras pusat sukan tumpuan e-Sukan di bawah sayapnya.

“Kami gembira menerima APU pada saat penting ini ke dalam program pembangunan kami. Kepakaran APU dalam transformasi digital dan penyeliaan strategik akan membantu atlet e-Sukan Malaysia meningkatkan kemahiran profesional mereka seperti pemikiran kritis, ketabahan, kerja berpasukan dan membuat keputusan terbaik.

“Sementara itu, APU juga akan menyampaikan pendidikan e-Sukan holistik yang merangkumi kedua-dua kursus berasaskan permainan dan industri untuk memupuk profesional e-Sukan bertaraf global untuk memenuhi semua spektrum ekosistem e-Sukan,” katanya semasa lawatan rasmi ke kampus APU di Bukit Jalil, Kuala Lumpur baru-baru ini.

APU menawarkan beberapa kursus yang memberi impak kepada industri e-Sukan.

Dengan pengumuman ini, KPT bakal meningkatkan ekosistem e-Sukan dan permainan video di Malaysia dengan membuka peluang baharu buat peminat e-Sukan mengambil bahagian dalam pelbagai kejohanan e-Sukan, liga profesional, persidangan atau acara di bawah APU.

Untuk mengembangkan profesional e-Sukan di peringkat global, APU turut menawarkan pendidikan e-Sukan yang komprehensif yang kedua-duanya merupakan kursus berasaskan permainan dan diterajui oleh keperluan industri melalui eSports Lab.

Kemudahan canggih mereka, dilengkapi dengan komputer berprestasi tinggi seperti Alienware dan iMac, konsol permainan video, serta ruang latihan khusus buat pemain individu atau berkumpulan melatih dan mengatur strategi permainan sambil dibantu oleh jurulatih atau pakar daripada APU.

Dari segi kursus pengajian, APU menawarkan beberapa kursus yang secara tidak langsung memberi impak kepada industri e-Sukan seperti BSc (Hons) in Computer Games Development, BA (Hons) in Animation, BA (Hons) in Visual Effects, dan BSc (Hons) Multimedia Technology with a specialization in VR/AR.

Manakala Sijil e-Sukan yang ditawarkan di APU ialah Sijil Kemahiran Tahap 1, 2 & 3 dalam League of Legends (LOL), Defense of the Ancients 2 (DOTA2), dan Counter-Strike: Global Offensive (CS:GO).

Dengan penubuhan Kelab e-Sukan APU, pelajar atau pemain boleh menyertai dan bersaing dalam pelbagai acara dan liga e-Sukan dengan bantuan universiti dari segi latihan, kemudahan, peralatan, dan lain-lain.

Sebagai penyelaras pusat sukan tumpuan e-Sukan, APU juga boleh mewujudkan persekitaran yang menyokong dan kondusif untuk pelajar yang berminat dengan bidang tersebut, membolehkan mereka meneruskan minat mereka sambil memperoleh pendidikan berkualiti.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

APU, e-sukan, e-sukan Malaysia, penyelaras, KPT

Summary: <b>APU</b> mewujudkan persekitaran yang menyokong dan kondusif untuk pelajar yang berminat dengan bidang ini.

{\"image_path\":\"uploads\\/images\\/2023\\/05\\/20\\/2078355.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":1240,\\\"image_original_height\\\":826,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"APU mewujudkan persekitaran yang menyokong dan kondusif untuk pelajar yang berminat dengan bidang tersebut.\",\"image_count\":2}


Pique berang anak muncul dalam klip video Shakira, mahu ambil tindakan undang-undang

BINTANG bola sepak Barcelona, Gerard Pique, bakal mengambil tindakan undang-undang terhadap bekas kekasihnya, penyanyi Shakira, kerana mengeluarkan muzik video dengan menampilkan dua anak mereka, Milan dan Sasha.

Dalam klip video lagu berjudul 'Acrostico' yang dirakam di rumah mereka Barcelona, beberapa hari sebelum berpindah ke Miami, Milan dan Sasha dilihat menyanyi bersama ibu mereka dan mengiringinya bermain piano.

Lagu itu telah mendapat ulasan yang sangat baik, malah ramai memberikan pujian kepada Milan dan Sasha.

Namun situasi berkenaan menimbulkan kemarahan Pique yang terkejut melihat kemunculan anak-anaknya dalam klip video Shakira.

Pique yang tidak dimaklumkan mengenai penyertaan anak-anaknya dalam klip video itu didakwa sudah merujuk peguamnya untuk mengambil tindakan.

"Dia terkejut. Dia telah bercakap dengan peguamnya untuk melihat apa yang boleh dilakukan mengenainya," kata seorang wartawan media tempatan.

Pasangan itu yang menjalin hubungan selama 11 tahun, mengumumkan perpisahan secara rasmi pada Jun tahun lalu selepas Pique kantoi bermain kayu tiga.

Difahamkan mereka menetapkan perjanjian bersabit hal penjagaan anak-anak selepas berpisah. - Marca

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Gerard Pique, bintang Barcelona, pemain Sepanyol, kantoi curang, klip video Shakira, penyanyi Colombia,

Summary: <b>PIQUE</b> yang tidak dimaklumkan mengenai penyertaan anak-anaknya dalam klip video itu didakwa sudah merujuk peguamnya.

Milan dan Sasha membuat penampilan dalam klip video Shakira.


Tewas separuh akhir, Ultras AZ Alkmaar serang penyokong West Ham

SUKAR terima kekalahan, peminat West Ham diserang secara mengejut oleh ultras AZ Alkmaar.

Ia berikutan kemenangan kelab Liga Perdana itu pada separuh akhir Liga Persidangan Europa pada 18 Mei.

The Hammers menang 1-0 pada malam itu, memastikan kemenangan agregat 3-1 untuk mengesahkan laluan ke final Eropah yang pertama mereka sejak 1976, tetapi permainan itu dicemari oleh adegan memalukan di tempat penonton selepas sepenuh masa.

Sekumpulan penyokong AZ yang marah melompat ke atas penghadang dan masuk ke bahagian West Ham di Stadion AFAS di mana mereka mula mencetuskan pergaduhan

Ekoran itu, sebilangan pelayan bergegas ke lokasi pergaduhan untuk menenangkan keadaan, tetapi tidak dapat menghalang jumlah peminat AZ yang melompat ke tempat duduk.

Keganasan akhirnya dapat dihentikan selepas penyokong AZ diusir keluar dari lapangan. - Daily Star

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

ultras AZ, West Ham, Liga Persidangan Europa,

Summary: <b>KEKECOHAN</b> dileraikan selepas kumpulan ultras AZ diusir keluar.

Penyokong AZ menerpa masuk ke ruang penyokong West Ham.


Patutlah gempak! MV ‘Aku healing sampai pagi’ rupanya arahan Nadhir Nasar, kolaborasi bersama MK bantu Saixse

MENGARAHKAN video muzik (MV) lagu Malam Pagi nyanyian Saixse, pelakon Nadhir Nasar berkata MV berkenaan bukan sekadar untuk hiburan, dalam masa sama menyampaikan mesej positif kepada penonton.

Berkongsi pembabitannya sebagai pengarah, Nadhir atau Ahmad Nadhir Ahmad Nasar, 27, berkata kolaborasi itu terjadi selepas penyanyi MK meluahkan hasrat mahukan sebuah MV yang sarat dengan mesej penyampaian yang luas.

Nadhir berkolaborasi bersama Saixse.

"MK ada meluahkan hasrat untuk menghasilkan sebuah MV yang bukan hanya sebuah video persembahan tetapi lebih kepada naratif penyampaian pelbagai jalan cerita.

"Saya rasa daripada hanya melakukan demi keseronokan, lebih baik kita letakkan mesej untuk disampaikan kepada penonton," katanya ketika dihubungi mStar.

ARTIKEL BERKAITAN: "Kecewa dan sedih"... Nadhir Nasar merayu jangan tonton 'Projek High Council' secara haram, kasihan pelakon dan kru produksi

ARTIKEL BERKAITAN: Sering berbalas komen, Nadhir Nasar terkejut timbul gosip cinta dengan Angel Dolla

Berkongsi cerita detik awal kerjasama penghasilan MV ini, Nadhir berkata idea ini tercetus daripada salah seorang rakan MK dikenali sebagai Faris.

Daripada hanya melakukan demi keseronokan, lebih baik kita letakkan sedikit mesej untuk disampaikan kepada penonton.

NADHIR NASAR

PELAKON

"Pada mulanya Faris bertemu dengan MK dan memberitahu dia mahu berkolaborasi dengan penyanyi rap baharu untuk membantu menaikkan mereka dalam industri.

"Itu memang plan MK yang mana saya rasa sangat bagus... Dengan kerjasama ini kami berharap sedikit sebanyak dalam membantu dia (Saixse) dalam industri ini," ujarnya.

Menjadikan pelakon Stephen Chow sebagai idola, Nadhir mengakui sebelum ini dia pernah mengarahkan beberapa buah muzik video dan filem pendek namun disiarkan secara komersial.

Menurut pelakon drama Projek High Council ini, sudah lama dia menyimpan impian untuk bergelar seorang pengarah dan meletakkan sasaran sebagai pengarah filem tidak lama lagi.

"Saya mengambil inspirasi daripada Stephen Chow di mana dia boleh berlakon dalam masa yang sama juga hebat sebagai seorang pengarah.

"Untuk sekarang saya tetap memberi fokus kepada bidang lakonan supaya dapat bekerjasama dan menimba pengalaman dengan pengarah-pengarah lain.

Nadhir menyimpan impian bergelar pengarah filem.

"Saya akan kumpul ilmu sedikit demi sedikit, insyaAllah satu hari nanti kalau umur panjang mungkin dalam lima atau 10 tahun lagi saya boleh mengarah filem pula," katanya.

Untuk rekod, muzik video Malam Pagi dilancarkan secara rasmi di saluran YouTube pada 4 Julai lalu dan meraih sebanyak 300,000 tontonan dalam masa sehari ditayangkan.

Sebelum ini, Nadhir juga pernah mengarah filem pendek berjudul Villa Rosly yang turut dicalonkan antara 10 karya terbaik dalam acara BMW Shorties 2022.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Nadhir Nasar pengarah MV Malam Pagi, Nadhir Nasar, MK, Saixse, Hiburan

Summary: <b>NADHIR</b> mahu menyampaikan mesej menerusi muzik video Malam Pagi.

Nadhir mengarahkan muzik video Malam Pagi.


Bekas suami dedah Nikita Mirzani ugut bunuh anak… Lolly tertekan takut nak balik Indonesia

PERSETERUAN membabitkan pelakon Nikita Mirzani dan anaknya iaitu Lolly dilihat semakin parah apabila dia dikatakan pernah memberi ancaman bunuh.

Perkara tersebut didedahkan sendiri oleh bekas suami Nikita iaitu Antonio Dedola yang kini menjadi orang terdekat kepada Lolly atau nama sebenar Laura Meizani.

Dalam beberapa paparan perbuatan aplikasi Whatsapp yang dikongsi Antonio, lelaki itu mendakwa menerima mesej ugutan daripada Nikita kepada anaknya sendiri.

ARTIKEL BERKAITAN: Anak beranak berbalah di media sosial, Nikita Mirzani doa Lolly terima balasan kerana fitnah ibu

"Beritahu kepada Lolly, saya akan bunuh dia. Saya akan beli racun. Sampaikan mesej saya ini kepada Lolly.

"Saya tidak kisah jika masuk penjara kerana membunuh anak sendiri," katanya dalam paparan tersebut.

Tidak cukup dengan itu, Antonio juga berkongsi satu lagi perbualan dengan Nikita yang mendesak anaknya itu untuk menurunkan berat badan.

Pendedahan Antonio tentang sikap Nikita.

Sementara itu Lolly pula memberitahu dia tidak pernah merasakan kasih sayang seorang ibu daripada Nikita.

Malah dia juga mengakui merasa tertekan dan disebabkan itu bertindak melarikan diri ke luar negara.

"Saya tertekan dan saya perlu bahagia. Anda (Nikita) suruh saya balik ke Indonesia untuk apa? Untuk membunuh saya?

"Apa yang ditulis di sosial media itu semua bohong. Ibu betul-betul menyuruh saya mati," ujarnya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Nikita Mirzani, anak Nikita, Lolly, pelakon Indonesia, Nikita dan anak bergaduh, netizen, bekas suami Nikita Mirzani

Summary: <b>LOLLY</b> merasa tertekan dan disebabkan itu bertindak melarikan diri ke luar negara.

Nikita, Lolly dan Antoni saling berbalas kenyataan di media sosial.


Ashanty tak pernah ‘check’ telefon bimbit Anang, jaga privasi kunci kebahagiaan rumah tangga

PENYANYI Ashanty mengakui tidak pernah membuka telefon bimbit milik suaminya iaitu Anang Hermansyah sejak awal mereka bercinta lagi.

Kompas melaporkan, Ashanty atau nama sebenarnya Ashanti Hastuti, 39, berkata, kepercayaan dan kesetiaan adalah kunci utama dalam hubungan mereka suami isteri.

"Percaya atau tak, saya tidak pernah memeriksa telefon bimbit Anang dari awal kami bercinta sehingga hari ini... dan saya juga tidak mahu dia membuka telefon bimbit saya.

Ashanty dan Anang bernikah pada 2012.

"Saya meletakkan semuanya kepada Allah. Saya tahu Allah sangat baik dengan hamba-Nya... Jadi tak perlu takut," katanya.

Dalam pada itu, penyanyi lagu Andai Aku Bisa ini menyifatkan sebagai suami dan isteri, mereka juga mempunyai hak privasi masing-masing.

ARTIKEL BERKAITAN: Berat badan Ashanty turun mendadak akibat sinus kronik... Aurel Hermansyah risau tengok keadaan ibu tiri

ARTIKEL BERKAITAN: Ashanty masuk hospital akibat sesak nafas, Anang tak sanggup tengok isteri pakai alat bantuan pernafasan

"Kami mempunyai privasi masing-masing kerana kadangkala kami berhubung dengan rakan-rakan menggunakan bahasa 'kamu aku'.

"Saya tidak mahu timbul isu apabila ditanya kenapa menggunakan bahasa sedemikian dengan kawan-kawan," ujarnya.

Untuk rekod, Ashanty dan Anang mendirikan rumah tangga pada 2012 dan hasil perkahwinan itu mereka dikurniakan dua cahaya mata iaitu Arsy Hermansyah dan Arsya Hermansyah.

Sebelum ini, Anang pernah berkahwin dengan penyanyi popular Indonesia iaitu Kris Dayanti pada 1996, namun ikatan itu berakhir pada 2009.

Hasil perkahwinan itu mereka dikurniakan dua cahaya mata termasuklah Aurel Hermansyah yang juga merupakan isteri Atta Halilintar.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Ashanty, Anang Hermansyah, Artis Indonesia, Gosip artis, Bintang global, Hiburan

Summary: <b>ASHANTY</b> menyifatkan sebagai suami dan isteri, mereka juga mempunyai hak privasi masing-masing.

Ashanty dan Anang saling setia dan mempercayai.


Majakelat juara Mega Spontan, bawa pulang wang tunai RM200,000

KUMPULAN Majakelat muncul sebagai juara program Mega Spontan musim pertama yang berlangsung di Panggung Percubaan Universiti Putra Malaysia (UPM), Serdang pada malam Jumaat.

Kemenangan itu sekali gus melayakkan kumpulan itu membawa pulang hadiah wang tunai sebanyak RM200,000 berserta trofi.

Majakelat dianggotai oleh Joey Daud, Adlin Aman Ramlie, Mamat Sepah, Sanjna Suri dan Oky Danial.

Joey turut dipilih sebagai pemenang pemain terbaik pusingan terakhir.

Joey turut dipilih sebagai Pemain Terbaik Pusingan Akhir dan membawa pulang hadiah wang tunai RM10,000 dan sebuah trofi.

Sementara itu, kumpulan Srivijanda yang dianggotai oleh Mamak Puteh, Ropie, Fadli Masoot, Aya Amiruddin dan Apit Wan Lebo terpaksa berpuas hati ditempat kedua.

ARTIKEL BERKAITAN: Inspektor Sheila mengaku Iqbal kacak terbuka hati selepas bertentang mata... Sedondon macam pengantin

ARTIKEL BERKAITAN: [V] Wujud ‘double standard’ terhadap pelawak, Joey Daud ‘gaduh’ dulu sebelum setuju harga

Namun tiada hadiah disediakan buat Srivijanda.

Dalam pada itu, pihak Astro berbesar hati menyerahkan RM5,000 kepada penyanyi veteran Datuk M Daud Kilau bagi membantu meringankan bebannya yang diduga dengan masalah kesihatan.

Mega Spontan dihoskan oleh Sherry Alhadad turut disiarkan secara langsung menerusi saluran Astro Warna HD (107).

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Mega Spontan, Majakelat juara Mega Spontan, Majakelat, Joey Daud

Summary: <b>ANGGOTA</b> Majakelat Joey Daud turut membawa pulang hadiah wang tunai RM10,000.

Majakelat membawa pulang hadiah wang tunai RM200,000.


[V] Inspektor Sheila mengaku Iqbal kacak terbuka hati selepas bertentang mata… Sedondon macam pengantin

IMPIAN usahawan sensasi Iqbal Zulkelfi ingin bertentang mata dengan Inspektor Sheila akhirnya tercapai apabila mereka digandingkan dalam satu sesi fotografi eksklusif bersama mStar.

Malu-malu ketika kali pertama bertemu, Iqbal atau nama sebenarnya Ahmad Iqbal Zulkefli, 29, tidak mengambil masa lama untuk menyesuaikan diri dengan pegawai kanan polis itu.

Malah, sepanjang sesi itu, Iqbal dan Sheila atau Sheila Sharon Steven Kumar, 35, dilihat tidak kekok bertegur sapa dan sempat bergurau mesra antara satu sama lain.

Iqbal sedia mengenali Sheila lebih rapat.

Kata Iqbal, dia mahu mengenali Sheila dengan lebih rapat dan bersedia untuk melangkah ke hubungan lebih serius jika ada jodoh antara mereka.

"Selepas berjumpa ini saya serius untuk berkawan dengan dia... saya merasakan dia seorang yang komited dan jelas dengan apa yang dimahukan.

"Saya juga tak mahu berfikir lebih, buat masa sekarang biarlah kami berkawan dahulu," kata Iqbal kepada mStar.

ARTIKEL BERKAITAN: Dah lama cari teman hidup, Iqbal Zulkefli mahu lamar Inspektor Sheila jadi kekasih... “Lagi garang lagi saya suka”

ARTIKEL BERKAITAN: Kalau cinta ditolak Inspektor Sheila, Iqbal Zulkefli mahu pergi berubat dan mandi bunga

Dalam sesi fotografi ini, Sheila kelihatan anggun mengenakan busana pengantin berwarna hijau muda dari butik Arma Couture dan sentuhan mekap pula hasil solekan Khai Baha.

Bukan itu sahaja, Iqbal juga sempat mempelajari beberapa perkataan bahasa Tamil termasuk ungkapan 'saya sayang kamu'.

Dalam pada itu, Iqbal juga sempat meninggalkan pesanan supaya Sheila menjadi seorang yang lemah lembut supaya tidak terus menerima kecaman netizen.

Saya juga tak mahu berfikir lebih, buat masa sekarang biarlah kami berkawan dahulu

IQBAL ZULKEFLI

USAHAWAN

"Dia cantik dan boleh jadi model. Tapi sebelum ini ramai yang kecam sebab hanya mengenali Sheila sebagai seorang wanita yang tegas.

"Saya harap dapat mengajar dia supaya lebih bersikap lemah-lembut. Tidaklah orang asyik nak kecam selepas ini," ujarnya.

Iqbal berkata dia mengikuti perkongsian wanita itu di media sosial dan percaya di sebalik sifat garang yang selalu diperkatakan tentang Sheila, ada ciri-ciri kewanitaan yang membuatkan hatinya tertarik.

Iqbal dan Sheila malu-malu kali pertama bertentang mata.

Sementara itu, Sheila pula tidak menyangka dapat bertentang mata dengan Iqbal selepas nama mereka mula menjadi sebutan ramai beberapa hari ini.

Memiliki ciri-ciri khas lelaki idaman, Sheila juga tidak ada masalah untuk menjadikan Iqbal sebagai teman baiknya.

"Bila berjumpa hari ini persepsi saya terhadap Iqbal berubah. Dia kacak, ramah. Badannya pun tidaklah terlalu besar.

Sheila dan Iqbal sedondon mengenakan busana dari butik Arma Couture dan solekan Khai Baha.

"Banyak lagi yang boleh saya explore tentang Iqbal. Secara peribadi dia seorang yang baik dan kami boleh berkawan.

"Setakat ini saya belum jumpa lelaki yang betul-betul menepati citarasa. Iya, saya memang seorang yang memilih," jelasnya.

Nama kedua-dua mereka mula menjadi sebutan selepas Iqbal meninggalkan komen untuk berkenalan dengan Shiela dalam satu artikel terbitan mStar sebelum ini.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Iqbal Zulkefli, Inspektor Sheila, Iqbal jumpa Sheila, sensasi, Arma Couture, pegawai polis Sheila

Summary: <b>SHEILA</b> juga tidak ada masalah untuk menjadikan Iqbal sebagai teman baiknya.

Sheila dan Iqbal pertama kali bertemu dalam sesi fotografi bersama mStar. FOTO: LOW LAY PHON


Untungnya Tash Yong dilayan Boss Kay bak puteri, bangun tidur makanan dah terhidang

GENAP tiga bulan bergelar isteri, pelakon Tash Yong mengakui kehidupannya kini lebih sempurna selepas mendirikan rumah tangga dengan personaliti media sosial dikenali Boss Kay atau Azlee Abdul Aziz.

Tash Yong atau nama sebenarnya Nur Natasha Shazila Rosli, 33, berkata dia bahagia melalui fasa perkahwinan itu serta bersyukur dikurniakan seorang suami yang bertanggungjawab dan romantik.

Malah, sepanjang tiga bulan berkahwin, dia tidak pernah masuk ke dapur bagi menyediakan makanan kerana semuanya telah disediakan oleh si suami.

Tash bersyukur dikurniakan suami yang memahami.

"Alhamdulillah, selepas berkahwin kehidupan saya lebih tenang, bahagia dan saya rasa seperti satu dunia baru.

"Suami sangat memahami kerjaya saya. Daripada segi makan, dia yang sediakan. Itu yang dia suruh saya cuti masak selama setahun.

"Ingatkan dia bergurau, tetapi memang betul sampai sekarang saya bangun sahaja daripada tidur, memang makanan sudah tersedia," katanya kepada mStar.

ARTIKEL BERKAITAN: Boss Kay terpaksa ‘block’ WhatsApp anak sebab bekas isteri salahguna nombor, berterusan sebar fitnah... "Jangan malukan keturunan untuk raih simpati"

ARTIKEL BERKAITAN: [V] Akibat fitnah dan campur tangan, Tash Yong & Boss Kay buat keputusan nikah luar negara April lalu

Bukan itu, Tash Yong juga mendedahkan Boss Kay seorang yang penyayang dan tidak sanggup melihat dirinya sakit.

Ini terbukti apabila suami sentiasa berada di sisi menjaganya semasa dia tidak sihat baru-baru ini.

Alhamdulillah, selepas berkahwin kehidupan saya lebih tenang, bahagia dan saya rasa seperti satu dunia baru.

TASH YONG

PELAKON

"Sebelum ini kami ke Phuket, kaki saya terseliuh. Dialah yang menjaga saya, cari ubat, balutkan kaki.

"Kalau saya kena gastrik pun, dia berlari cari ubat... Saya rasa dia dah macam jururawat pula," ujarnya.

Meskipun menerima pelbagai kecaman kononnya menjadi punca keretakan rumah tangga Boss Kay dan bekas isteri sebelum ini, Tash Yong berkata dia tidak ambil peduli mengenai perkara itu.

Ini kerana dia benar-benar yakin Boss Kay merupakan jodoh terbaik buatnya selepas dia melakukan solat istikharah bagi mendapatkan petunjuk daripada Allah adakah betul keputusannya untuk berkahwin dengan pemuda itu.

"Pada awalnya, saya tidak meletakkan harapan kerana saya tahu dia sudah beristeri. Saya hanya salah seorang pelajar dalam kelas pemasarannya tapi Allah beri satu perkara yang lain.

Tash bahagia dengan kehidupan berumah tangga.

"Sebelum itu pun saya sudah buat keputusan untuk membencinya kerana dia suami orang. Perkara ini melibatkan perasaan jadi saya segera buat solat istikharah," jelas Tash Yong menceritakan hatinya terbuka menerima Boss Kay selepas solat itu.

Bercakap mengenai perancangan cahaya mata, Tash Yong berkata dia dah suami berhasrat menimang anak pada tahun depan.

Kata Tash Yong, dia menginginkan sepasang cahaya mata.

"InsyaAllah kami merancang untuk menimang cahaya mata pada tahun depan, cumanya tahun ini saya nak betul-betul fokus kerja.

"Kalau diberikan rezeki, cukuplah sekadar dua atau tiga orang anak sebab mendengarkan perkongsian daripada rakan-rakan, saya rasa takut pula nak rasa sakit bersalin," jawabnya sambil tertawa.

Perkongsian Tash Yong ini sekali gus menepis tuduhan kononnya suaminya lelaki yang tidak bertanggjawab.

Boss Kay dan Tash bernikah Mei lalu.

Untuk info, Tash mendirikan rumah tangga dengan Boss Kay pada 8 April lalu.

Sebelum ini, Boss Kay pernah berkahwin dengan Nooraini dan Norsufia Johari, namun menceraikan kedua-duanya pada Mac 2023.

Hasil dua perkahwinan itu, Boss Kay dikurniakan empat cahaya mata iaitu tiga lelaki dan seorang perempuan.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Tash Yong dan Boss Kay bahagia, Tash Yong, Boss Kay, Viral, Gosip artis, Sensasi, Hiburan

Summary: <b>GENAP</b> tiga bulan bergelar isteri, Tash mengakui kehidupannya kini lebih sempurna.


Isteri Eddie Wings meninggal dunia ketika dialisis

ISTERI kepada pemain gitar kumpulan Wings, Eddie iaitu Norlela Mohd Yusof, 61, meninggal dunia kira-kira 2.10 petang Jumaat akibat komplikasi buah pinggang.

Allahyarham meninggal dunia di Hospital Ampang.

Berkongsi berita duka itu Eddie atau Samsaidi Ulong Idris, 55, memberitahu Allahyarham sudah dua minggu menerima rawatan di hospital itu akibat penyakit yang dialami.

Kenangan Eddie bersama isteri dan keluarga.

"Isteri saya meninggal dunia ketika sedang melakukan rawatan dialisis. Sebelum ini dia pun dah dua minggu dirawat di hospital.

"Selain masalah buah pinggang dia juga terkena jangkitan kuman dan jantung menjadi lemah," katanya ketika dihubungi mStar.

Eddie memaklumkan jenazah akan dikebumikan di Tanah Perkuburan Islam Jalan Ampang, Kuala Lumpur pada malam Jumaat.

ARTIKEL BERKAITAN: Rohana Jalil meninggal dunia

Sementara itu Eddie turut memberitahu dia sudah bersedia dengan segala kemungkinan memandangkan isterinya itu sudah lama menderita sakit.

Dalam nada sedih, Eddie memaklumkan dia akan tetap beraksi bersama kumpulan Wings sempena Konsert Nusafest yang dijadual pada Sabtu kerana telah berjanji untuk terlibat dalam acara berkenaan.

"Saya dah janji dengan kawan-kawan. Saya mungkin akan buat persembahan juga.

"Saya pun sudah sedia dengan segala kemungkinan sebab isteri dah lama sakit," ujarnya sambil kedengaran sebak.

Hasil perkongsian hidup Eddie dan isteri, mereka dikurniaan tiga orang cahaya mata termasuk Billa yang juga merukan seorang penyanyi.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Eddie Wings, isteri Eddie Wings meninggal dunia

Summary: <b>JENAZAH</b> akan dikebumikan di Tanah Perkuburan Islam Jalan Ampang, Kuala Lumpur pada malam Jumaat.